
OM ta confirma cu “te awor” minister Glenbert Croes no ta marca 
como sospechoso den caso Portulaca 


Mirando cu diamars taba- 
ta un dia cu basta rumor 
den comunidad pa dife- 
rente entradanan hudicial 
cu a tuma luga caminda 
tambe instancianan hu- 
dicial a drenta na sede di 
Gobierno esta, Bestuur- 
kantoor y hasta den cas 
di Betico Croes, kantoor 
di rumannan di minister, 
entre otro, e contesta cru- 
cial mes a keda na laira: si 
minister Glenbert Croes 
ta sospechoso den e caso 
Portulaca. 


Pa esaki Bon Dia Aruba a 
tuma contacto cu Ministe- 
rio Publico, unda PR di OM 
a confirma lo siguiente: “E 
minister no ta marca como 
sospechoso den e investiga- 
cion pa awor.” 


Mientras tanto, minister di 
Integridad, Ursell Arends a 
publica un comunicado riba 
su rednan social unda a skirbi 
lo siguiente: “Awe ta un dia 
scur pa integridad di goberna- 
cion na Aruba. Tin un asunto 
di posibel corupcion identi- 
fica den e aparato publico, cu 
autoridadnan a anuncia un 


investigacion riba algun per- 
sona cu ta traha na DIMAS 
y na bureau di Ministerio di 
Integracion, Labor y Energia. 
RAIZ ta para firme cu integ- 
ridad no ta negociabel, y nos 
no lo duna declaracion suave 
riba corupcion. Nos mester 


combati corupcion cu tur nos 
forsa pa es motibo RAIZ tin 
tur confiansa cu Ministerio 
Publico (OM) lo conduci e 
investigacion na un forma 
corecto y sin prehuicio, pues 
mester duna nan espacio pa 
e investigacion tuma luga. 


Ministerio Publico a comu- 
nica kendenan ta sospechoso 
y tambe na unda a haci inval. 
RAIZ no ta cuminsa specula 
ni lansa acusacion sin prueba, 
esnan cu a haci malo mester 
wordo castiga, semper con- 
forme e ley. Pa RAIZ integ- 


ridad no ta negociabel y esey 
ta nifica cu si tin un minister 
di e actual gabinete bira sos- 
pechoso den un investigacion 
penal, e mester entrega su 
retiro inmediatamente. Ora 
cu corupcion wordo señala, 
nos tin un sistema pa atende 
cu’ne. Awe nos ta mira e 
sistema den pleno trabou.” 


Ademas, el a sigura cu “Nos 
a experienci’e cu Dump Par- 
kietenbos. Nos a experiencia 
mesun cos cu RWZI. Awor 
nos ta bibando e resultado di 
un modelo di bida di 5 strea 
sin planificacion. Persigui 
crecemento economico sin 
paga tino cu conservacion di 
naturalesa. Persigui desaroyo 
economico, sin planifica e 
necesidad di produccion di 
coriente. Gobernacion nan 
cu ta traha pa siguiente elec- 
cion y ta laga nos futuro gen- 
eracion nan na caya.” 


Esaki a trece diferente reac- 
cion riba rednan social ca- 
minda 
algun 
usuarionan 
hasta a cuestiona minister 
Arends pa loke ta trata su 
funcion den gobierno den 
ultimo añanan. 


Tips pa cuida y proteha e mascotanan den temporada di calor 


Recientemente 
Meteo 
Aruba a haci peticion na 
comunidad di Aruba pa 
tene cuenta cu e temper- 
aturanan halto cu ta bay 
tin den e siguiente dianan. 
A traves di un comunicado 
di prensa e departamento 
a informa cu temperatura 
lo yega 34°C-35°C. 


Esaki tabata debi na e pas- 
ada di un ola tropical cual 
lo a ocasiona biento zwak te 
modera y direccion zuidoost 
pa zuid pa e proximo oranan. 
Esaki ta pone cu heat index lo 
ta halto tambe entre 36°C y 
40°C y por causa molester pa 
hende, specialmente hende 
grandi, pero tambe e masco- 
tanan. 


Ta importante pa doñonan di 
mascota ta consciente cu tem- 
peratura halto no solamente 
por afecta e ser humano, pero 
por tin efecto y consecuencia 
grandi pa e mascotanan, spe- 
cialmente si e mascota ta pasa 
dia den cura di cas y no paden 
di cas. 


Siguientemente ta sigui al- 
gun tips esencial pa cuida e 
mascotanan den temporada 


di calor. 


Primeramente ta hopi im- 
portante pa mantene e mas- 
cota hidrata. Ta conseha e 
doñonan pa pone awa fresco 
y disponibel pa e mascota 
durante henter dia y mester 
ta pendiente cu e awa no ta 
caba. Tambe mester percura 
pa no pone e baki di awa den 
solo. 


Percura pa e mascota, den 
e caso aki cacho, no ta mara 
den solo. Si e cacho ta mara 
na cadena, mester tene cuen- 
ta pa sigui e normanan de- 
scribi den ley di cacho pa loke 
ta trata cadena di cacho. Esaki 
mester ta suficientemente 
largo y mester por yega co- 
modamente na un luga cu 
sombra. 


Tambe ta bon pa muha e ca- 
cho frecuentemente, sobret- 
odo na su cabes y na su bari- 
ga, ya cu esaki por yuda baha 
e temperatura di e mascota. 


Otro tip ta cu por corta e ca- 
bey di e mascota, si e ta un 
mascota cu hopi cabey of ca- 
bey largo, pa asina yuda con- 
trola e temperatura di e bestia. 


Ta importante pa remarca cu 
na momento di corta e cabey, 
no corta esaki mucho cortico 
pasobra e cabey ta sirbi tambe 
como un proteccion tambe 
pa kemadura di solo. 


Por ultimo, evita cu ta haci 
actividadnan fisico pisa du- 
rante oranan cu e calor ta 
mas intenso. Si ta custuma 
di por ehempel saca e cacho 


pa cana den dia, pa haci esaki 
den oranan cu ta mas fresco y 
no na momento cu e solo ta 
mas cayente. 


For di luna di mei ya caba 
diferente medio di comuni- 
cacion internacional a bati 
alarma pa un ola di calor cu ta 
tumando luga den area di Ca- 
ribe caminda e sensacion di 
calor por yega te hasta 50°C 


loke por ta peligroso pa per- 
sonanan cu ta traha of ta haci 
actividadnan den aire liber. 


Nacionnan Uni a confirma 
cu 2023 a kibra tur record 
mundial pa loke ta tempera- 
tura halto, no obstante cu 
2023 a cumpli 10 aña con- 
secutivo di aumento di tem- 
peratura. 

Aumento di temperatura y crecemento di economia y turismo ta influi 
den demanda di coriente 
E dos compania encar- 
ga cu consumo di awa y 
coriente, ELMAR N.V y 
WEB Aruba N.V, a bati 
alarma diamars den or- 
anan di anochi pa loke 
ta trata consumo di cori- 
ente, caminda tempera- 
tura halto y crecemento 
di economia y turismo 
ta hungando un rol bas- 
ta importante den esaki. 


WEB Aruba N.V mediante un 
comunicado di prensa a seña- 
la cu dia 4 di juni ultimo nan 
a constata e situacion cu bien- 
to lo a cay completo den cur- 
so di dia, cu consecuencia cu 
lo no tabatin suficiente pro- 
duccion di energia di biento. 


Teniendo esaki na cuenta y 
cu tin unidadnan den man- 
tencion, a dicidi di baha WEB 
su propio consumo di ener- 
gia. Ademas WEB mesora a 
tuma contacto cu diferente 
consumidor grandi di ener- 
gia, pa wak kico nan lo por 
a haci pa baha e consumo 
mas cu nan por, of pa start 
nan generatornan, durante 
e orario pik di diamars at- 
ardi/nochi entre 6or pa 10or. 
Por bisa cu esunnan cu WEB 
a acerca a duna tremendo 
cooperacion y cu nan tambe 
ta wak e importancia pa e pro- 
duccion di coriente y pueblo 
di Aruba keda cu coriente. 
Di e forma aki WEB por 
pasa den e pik sin cu mester 
interumpi coriente pa asina 
por cumpli cu demanda. 


Dia 4 di juni e demanda pa 
coriente tabata extremo y 
riba 156 MW, compara cu 
145 MW na mei 2023, en- 
tretanto ELMAR a manda 
un comunicado cu peticion 
na comunidad en general 
pa nan cooperacion di usa 
menos coriente posibel, e 
aumento drastico den de- 
manda di coriente ta conse- 


cuencia di un combinacion 
di factor manera aumento 
di temperatura y crecemen- 
to di economia y turismo. 


Cu e medidanan tuma, WEB 
ta anticipa y percura pa con- 
trola e demanda pa coriente. 


Di su parti, ELMAR N.V 
a haci un apelacion na nan 
clientenan 
pa 
coopera 
y 
reduci consumo di cori- 
ente rapidamente e dia ey 
den oranan di anochi, pa 
asina 
comunidad 
coopera 
pa por mantene e suminis- 
tro di coriente pa un y tur. 
Nan a ricibi e informe for 
di WEB Aruba N.V. cu ta- 
batin un reserva minimo 
di produccion di corien- 
te 
(megawatt) 
disponibel 
compara cu e demanda di 
coriente cu e pais ta rekeri. 


Si e demanda di coriente sur- 
pasa e limite aki, ELMAR 
lo mester inicia e proceso di 
load shedding, load shed- 
ding ta nifica cu cierto area 
lo por experiencia un inter- 
upcion di coriente tempo- 


ral y planea, e tecniconan 
di ELMAR ta riba stand by. 


Esaki ta un problema cu dife- 
rente organisacion manera 
Aruba Birdlife Conservation 
ta bin treciendo cune por di 
algun tempo caba, caminda 
demasiado construccionnan 
y desaroyo ta bin tumando 
luga, ademas di exceso di 
turismo cu tambe ta causa 
impacto pa aumento di pro- 
duccion di coriente. Local- 
nan ta esun cu den futuro 
lo por carga e consecuenci- 
anan di sobrepoblacion, unda 
tambe a ser treci dilanti e 
situacion di planta di RWZI. 


Na februari ultimo, Aruba 
Birdlife Conservation a so- 
licita na Gobierno di Aruba 
pa haci un estudio enfoca riba 
turismo y con su crecemen- 
to continuo ta impactando 
e poblacion local, un estu- 
dio realisa for di e perspec- 
tiva di e localnan, no for di e 
perspectiva di industrianan. 
“Tur di nos por mira facil- 
mente aworaki, despues di 
tanto aña, cu algun personan- 
an ta beneficia di crecemento 
di turismo, pero pa cada bi- 
aha nan ta pagando un prijs 
hopi halto,” nan ta señala. 


Nan a realisa pregunta pa nan 
siguidonan y comunidad en 
general cuminsa pensa den 
e consecuencianan cu por 
trece mas hotelnan nobo, 
igualmente nan a manda un 
carta indicando lo siguiente: 
Cu profundo preocupacion 
encuanto e desaroyo sos- 
tenible y futuro bienestar 
di e habitantenan di nos isla 
stima Aruba, mi ta dirigi mi 
na bo persona den mi calidad 
di presidente di ArubaBird- 
life Conservation. Ta danki 


na e buniteza natural di nos 
isla y e calor autentico di nos 
comunidad cu Aruba den 
transcurso di aña a bira un di 
e destinacionnan mas renom- 
bra na mundo. Sin embargo, 
e actual trayecto di expansion 
di acomodacion planifica, 
continuo construccion di ho- 
tel y crecemento sin freno y 
sin regulacion di turismo ta 
yama preocupacion signifi- 
cante cu ta exigi atencion y 
accion inmediato di bo perso- 
na como liderazgo Arubano. 


Danki na varios estudio haci 
pa loke ta crecemento di tur- 
ismo den e ultimo decadanan 
ta mas cu claro pa bastante 
tempo caba cu e actual mod- 
elo di crecemento continuo 
y no controla den turismo, 
y e expansion relaciona cu 
esey di acomodacion y desa- 
royo di hotel no ta sosteni- 
bel, ni a corto, ni mediano 
ni a largo plazo. E resultado 
di e modelo (obsoleto) di 
crecemento pa turismo aki 
ta destrui e patrimonio hopi 
special – nos medio ambiente 
natural, nos harmonia social 
y integridad cultural – cu ta 
haci Aruba unico. Ademas ta 
reconoci caba cu e trayecto 
aki di crecemento turistico 
continuo ta conduci na un 
reduccion di e calidad di bida 
di e habitantenan di nos isla y 
p’esey finalmente ta haci daño 
na e experiencia di e bishi- 
tante cu ta elemento central 
den nos industria turistico. 


Den e cuadro aki mi ta pidi 
bo respetuosamente pero cu 
urgencia pa, segun encargo di 
e pais laga ehecuta un estudio 
amplio, integral y multidisci- 
plinario encuanto e impacto 
di continuacion di construc- 
cion di hotel y expansion tur- 


istico na Aruba. E necesidad 
di un estudio asina ta ser en- 
fatisa pa e caracter compleho 
di e impacto di expansion 
turistico cu mester com- 
prende, cu ta encera dimen- 
sion economico, ecologico, 
social y di infrastructura. Un 
acercamento integral y a largo 
plazo ta esencial pa por haci 
visibel e efectonan comple- 
ho y variable segun tempo. 


E obhetivo primario di e es- 
tudio proponi ta pa evalua 
efecto directo como indirecto 
riba tereno socio-economico 
y medio-ambiental, di e con- 
tinuacion di construccion di 
hotel. Ta importante pa den 
esey traha cu varios indicador 
obhetivo y normanan cien- 
tifico. E estudio idealmente 
lo mester atrae experto di 
diferente tereno profesional, 
entre nan economia, urban- 
ismo, sociologia, salubridad 
publico y mas, pa por garan- 
tisa un analisis holistico. Ta 
di esencial importancia cu 
den e estudio aki no ta inves- 
tiga solamente e efectonan a 
corto plazo, sino cu ta atende 
tambe e efectonan indirecto 
a mediano y largo plazo y e 
implicacionnan di un ‘se- 
gundo ola’. Un tal acerca- 
mento amplio ta di vital im- 
portancia pa por comprende 
e gama completo di conse- 
cuencia cu nos actual mod- 
elo di turismo ta ocasiona. 


Manera e carta ta indica lo ta 
bon si por logra haci e estudio 
aki y asina por midi e impacto 
cu esaki lo por tin pa diferente 
sector manera infrastructura 
ya cu esey tambe ta afecta 
den consumo di coriente no 
solamente pa hendenan lo- 
cal sino pa turistanan tambe. 

Aruba a firma acuerdo financiero nobo cu Hulanda: 
Si no yega na un Rijkswet prome cu 1 di mei 2025, interes pa Aruba ta 
subi back na 6.9% 


Manera ta conoci, dia 24 
di mei ultimo prome min- 
ister Evelyn Wever-Croes 
a anunica cu Aruba y Hu- 
landa a yega na un acuer- 
do financiero cu ta habri 
caminda pa negocia un 
Rijkswet hibride. E acuer- 
do financiero aki a wordo 
firma pa prome minister 
y pa Secretario di Estado, 
Alexandra van Huffelen, 
diamars mainta. 


E acuerdo financiero aki cu 
Hulanda ta delinea bao di 
cual condicionnan Hulanda 
lo ta dispuesto pa duna Aru- 
ba un fiansa na interes abao 
no solamente riba e debe di 
Covid pero tambe riba e de- 
benan bieu y permiti Aruba 
pa crea espacio pa por inverti 
un biaha mas. 


E acuerdo aki ta habri ta e 
prome paso pa negociacion di 
un Rijkswet hibride. Durante 
un conferencia di prensa di- 
aluna ultimo e mandatario a 
elabora detayadamente riba 
kico e solucion hibrido ta 
nifica y kico ta loke esaki ta 
trece cune pa Aruba. 


Prome minister a splica cu 
aworaki Aruba tin un ley di 
supervision, LAft, cu ta den 
man di Parlamento di Aruba 
desde aña 2015. Despues cu 
Aruba a presta hopi placa Hu- 
landa a pone condicionnan 
riba Aruba y e condicion 
principal tabata cu e LAft 
mester stop di existi y mester 
pasa tur e supervision finan- 
ciero den man di Reino den 
un RAft pa asina presta Aruba 
placa na interes abao. 


E mandatario a indica cu 
Aruba a negocia di aña 2020 
te aña 2023 pero no a logra un 
solucion y na october di 2023 
Gobierno di Aruba a bisa 
Hulanda cu nan no ta acepta 
elimina e LAft y pasa tur cos 
den man di un RAft. Asina 
Aruba a haya un interes halto 
di 6.9% riba e debe di Covid 
cu ta pa 20 aña. 


Aruba a sigui negocia aunke a 
firma un acuerdo di refinan- 
ciamento na un interes halto 
y finalmente aworaki a yega 
na un acuerdo nobo cu ta e 
acuerdo hibrido 2024. Cu e 
acuerdo aki Hulanda ta de- 
sisti di e idea di RAft y esaki 
no ta riba mesa mas, e LAft 
ta keda existi y ta keda den 
man di Parlamento di Aruba 


y banda di e LAft ta bin un 
Rijkswet nobo, un Rijkswet 
hibrido cu ta duna Hulanda 
cierto comfort y ta laga Par- 
lamento di Aruba cu e mesun 
autoridad cu e tin aworaki 
caba desde cu e LAft ta na 
vigor desde 2015 


“Den e Rijkswet nobo ta bin 
e definicionnan, pero e nor- 
manan mes ta keda den e LAft 
manera cu nan ta aworaki,” el 
a señala. 


Prome minister a indica cu si 
Aruba acepta e Rijkswet aki, 
cual ta un Rijkswet temporal 
pasobra mester bin cu un exit 
bepaling cu mester ta “cla y 
raspa”, y keda cla cu un Ri- 
jkswet nobo prome cu mei 
di otro aña, e interes riba full 
e debe ta bira 3.4% y e dife- 
rencia entre 6.9% y 3.4% ta 
un balor di 300 miyon flo- 
rin cu lo mester a paga extra 
durante 20 aña, of lo mester 
paga menos, dependiendo di 
cual di e versionnan gobierno 
di Aruba scoge pe. 


E acuerdo hibrido ta loke tin 
aworaki riba mesa y cu esaki 
el a wordo parti den dos; di 
un banda e LAft ta keda existi 


y di otro banda ta bin un Ri- 
jkswet nobo banda di dje. 


E mandatario a splica cu den 
caso cu no logra yega na un 
Rijkswet prome cu 1 di mei 
2025 e ora e interes ta bay 
back na 6.9% pasobra no tin 
Rijkswet, no tin RAft y ta 
bay back na e posicion inicial 
unda Aruba tabata para na oc- 
tober di aña pasa. 


Cu a firma di e acuerdo e in- 
teres ta baha di 6.9% di biaha 
pa 5.1%, cual ta un interes 
intermedio mientras nan ta 
traha riba e Rijkswet. Esaki 
ta nifica tambe cu 16 miyon 
florin ta bira disponibel den 
e caha di gobierno. E extra 
placa aki, e mandatario a in- 
dica, lo wordo inverti den 
proyectonan importante y 
tambe den e poder di compra 
di esnan mas vulnerabel, y pa 
mira con por alivia e peso di 
inflacion, a pesar cu inflacion 
ta bahando. 


Pa loke ta trata e siguiente fase 
di negociacionnan, prome 
minister a indica cu esakinan 
ta bayendo bon, pero tin tres 
punto ainda pa negocia pa 
por logra yega na un Rijkswet 


y e tres punto aki ta puntonan 
principal cu Parlamento a 
duna gobierno. 


Un di e puntonan cu mester 
negocia ainda ta e normanan. 
El a splica cu na Aruba tin 
tres norma, uno ta e norma di 
1% surplus, e otro ta e norma 
di 10% di gasto di salario y e 
ultimo ta e norma di debe cu 
mester ta 50% na aña 2040. 


El a sigui splica cu nan a acer- 
ca IMF pasobra nan ta sinti 
cu e normanan, a pesar cu ta 
apenas na december a hancra 
nan den e ley LAft, no ta yuda 
Aruba desaroya socio-eco- 
nomicamente. 


Prome minister a menciona 
cu e rapport di Economisch 
Bureau Amsterdam (EBA) a 
traha a yega na e conclusion 
cu e ley di LAft y e protocol- 
nan cu tin cu Hulanda no ta 
permiti Aruba desaroya so- 
cio-economicamente. 


Basa riba esey, el a indica, 
gobierno a pidi IMF pa bin 
cu normanan cu si ta yuda 
Aruba bay pa dilanti y unabes 
esey ta cla ta incorpora esey 
den e Rijkswet. 


Otro punto cu a wordo treci 
dilanti pa varios persona, in- 
cluyendo parlamentarionan 
cu tin cu tuma decisionnan 
final, el a indica, ta cu mester 
bin un definicion “cla y ras- 
pa” ki ora ta sali di e Rijkswet 
aki. 


Aworaki e gobiernonan mes- 
ter sigui negocia, apart di e 
normanan, tambe e exit be- 
paling y algun aspecto finan- 
ciero mas cu mester papia di 
dje. 


Si mira bon loke a palabra 
aworaki pa bay den e ley di 
Reino nobo, ta trata di e me- 
sun asuntonan cu tabata aden 
caba. Den e ley di Reino ta 
bin definicion di e normanan 
di presupuesto, di adminis- 
tracion financiero y di forma 
y operacion di e supervision 
financiero. E ultimo aki ta 
significa cu CAft ta keda op- 
era como asesor di tanto go- 
bierno di Aruba como gobi- 
erno di Reino. 


Tur esey tabata inclui den e 
propuesta anterior y den e ley 
di Aruba. Ta parce cu den e 
negociacion cu a tuma lugar 
recientemente a yega na un 
compensacion unda gobi- 
erno di Aruba a haya bista 
riba condicion di prestamo 
mas faborable, a cambio di 
bay di acuerdo cu un propu- 
esta pa un ley di Reino nobo, 
pero esaki ta bin mara na otro 
condicion, cu tin obhetivo pa 
garantiza cu lo tin cumpli- 
mento di banda di Aruba. 


Loke ta nobo den e acuerdo te 
aworaki ta cu a acorda cu, pa 
yega na defini e normanan pa 
presupuesto, lo pidi conseho 
na IMF a base di un peticion 
conhunto, cual ta parce un 
di e puntonan unda no por a 
yega na un acuerdo, algo cu 
por a premira ya cu tabatin, 
por ehemplo, un diferencia 
den e definicion di gasto di 
personal manera presenta 
den e proyecto di ley di Re- 
ino, y esun presenta y aproba 
na Aruba como ley local. 


Tin caminda cu Hulanda a 
suavisa su posicion, pero te- 
niendo na cuenta cu lo tin un 
ley di Reino, plus un ley lo- 
cal cu no por cambia sin nan 
aprobacion, ta parce cu Hu- 
landa ta logrando su meta di 
tin un cuadro legal di super- 
vision igual, of por lo menos 
similar, pa e islanan. 

Aruba ta abona riba… 
Corupcion den gobernacion...? 


Pa di tantisimo biaha Aruba ta manece cu un 
caso di multiple entrada hudicial na oficina 
gubernamental, na sede principal di goberna- 
cion y varios residencia priva. Y no mester ta 
sorpresa cu atrobe ta trata di un di e cancernan 
principal den nos gobernacion, e trayecto di 
otorgamento di permiso di estadia. 


Na e momento aki, unda e investigacion encuanto 
e personanan deteni, y otronan cu por sigui despu- 
es, ta den su fase inicial, no ta recomendable pa bay 
specula kico mas por tin tras di esaki. E investiga- 
cion, manera nos a mira varios vez caba den otro 
caso, lo bay yega unda e mester yega. Loke si nos 
mester analiza ta kico realmente ta e avancenan cu 
tabatin pa preveni e tipo di situacion bergonzoso 
aki. Si nos djis tira un vista di loke a tuma lugar den 
e ultimo decada aki, ta un serie di caso tabatin den 
cual gobernacion na e nivel mas halto tabata envolvi. 
Claro cu den e caso actual, si e mandatario ta declara 
cu e mes no ta bao investigacion, ta keda e e hecho 
cu autoridad hudicial a invadi su despacho. Laga e 
investigacion tuma lugar pa nos haya sa mas. 


Sin embargo, esey no ta kita nos responsabilidad 
pa lanza algun pregunta critico, relaciona cu tanto 
problema cu corupcion den e trayecto di permiso 
aki. Kico por ehemplo tabata loke gobierno, mas ai- 
nda e mandatario responsable aki, a haci pa preveni 
cu nos ta sigui haya nos cu e tipo di corupcion aki? 
Esaki ademas tumando na cuenta cu di varios banda, 
entre otro for di e medio aki, desde e entrada di e 
gabinete aki a critica e unificacion di e cartera di La- 
bor cu esun di Admision di Stranhero, cu a haya e 
bunita nomber di ‘integracion’. A señala esaki clara- 
mente como un ‘recipe for disaster’, loke el a resulta 
tambe, pero ta bon pa nos profundiza un poco mas 
kico ta e problemanan clave den organiza e asunto 
di e manera aki. Pa cuminza ta asina cu ora tuma e 
decision di pone ambos responsabilidad den man di 
un ministro, ta logico cu e ta bay mustra forza y ta 
tene un vigilancia hopi estrecho personal riba am- 
bos departamento. Pero e apariencia di ta algo logico 
hustamente ta camufla e peligro grandi pa cos bay 
robez. Kico ta e caso? 


E mandatario a tuma e decision cu e mes ta bay firma 
permiso. No mucho tempo pasa den e Editorial aki 
nos a recorda e lectornan cu den pasado recien esaki 
a conduci na problema grandi cu a costa e ministro 
di husticia di e tempo ey su puesto, bao insistencia 
di Hulanda cu no tabata acepta loke tabata pasa den 
despacho di ministro di Husticia. E caso aki ta pior 
pasobra e mesun mandatario tin e poder tambe pa 
dicidi riba e conseho laboral cu e ta considera apto. 
Loke nos ta mira aki ta un caso ehemplar di un des- 
pacho ministerial cu ta cuminza tuma over o copia 


trabao di e departamentonan, pa facilita cu e man- 
datario como maximo autoridad por firma permiso. 


Di esaki e ora ta surgi mas pregunta interesante. Por 
ehemplo, e despacho ministerial ta dispone di acceso 
na e database di ambos departamento? Si tin acceso, 
ken tin y ki tipo di ‘rights’ nan tin den e sistema? 
Nan por cambia informacion cu a keda procesa pa e 
departamentonan, por ehemplo e consehonan reg- 
istra, sin mester di duna cuenta? Si nan no tin ac- 
ceso, e despacho ministerial tin un propio sistema 
digital, banda di e sistema di Dimas y DPL? Sino, di 
ki manera ta maneha informacion digital cu e min- 
istro mester pa e procesa y firma e permisonan cu e 
ta desea? 


Probablemente nos lo no haya contesta riba e pre- 
gunanan aki, pero ta importante pa señala cu den un 
sistema gubernamental sano ta existi un separacion 
di tarea, unda un mandatario ta crea su propio pro- 
teccion, lagando e maneho di informacion y e pro- 
cesamento di peticion na e empleadonan publico 
responsable, y pakico? Pasobra dia bin problema di 
corupcion, ta empleado publico ta bay cera, no e 
ministro... Tin un motibo valido pakico den pasado 
tabatin ministro cu no tabata maneha e tipo di infor- 
macion ni proceso aki na nan despacho, pero tabata 
usa otro instrumento di control riba loke e departa- 
mentonan ta haci. Loke ta completamente corecto, 
pasobra finalmente e mandatario ta politicamente 
responsable y e no por cana rond cu wowo tapa, na 
modo di papia. 


Di loke nos por conclui di e accionnan hudicial te 
awor ta parce cu entrada hudicial tambe na sede cen- 
tral di gobierno ta mustra den direccion di envolvi- 
mento di personal adhudica na despacho ministerial. 
Con grandi e envolvimento ey ta y te ki altura e ta 
yega dentro di e ministerio, esey nos lo sa ‘a su debi- 
do tiempo’. En todo caso e sucesonan aki ta mustra 
sumamente serio, pasobra haci un entrada hudicial 
di e forma masivo aki riba sede central di goberna- 
cion no ta sucede si tabata trata di un par di amb- 
tenaar corupto; tin metodo mas sutil y discreto pa 
maneha esey. Ta inimaginable cu e accion aki a tuma 
lugar sin conocimento previo di gobierno Hulandes, 
pa bon motibo... 


Finalmente, e pregunta mas importante mester bay 
pa henter e gabinete actual, esta ki dia nan tin in- 
tencion di cuminza sanea tur e trayectonan di per- 
miso, eliminando hustamente e procesonan dañino 
manera esun di Dimas y Labor den un solo man 
ministerial a resulta. Si no, di berdad e pais aki a bira 
abonado fiel di corupcion. 

Andin Bikker: 
“Mi persona nunca a yega di 
firma permiso pa peticion di e 
ley di Admision” 


“Pa medio di e comunica- 
do aki mi kier a expresa di 
ta hopi sorprendí di e arti- 
culo den 24ora.com refer- 
ente e investigacion yama 
Portulaca,” 
ex-minister 
Andin Bikker a expresa. 


“Mi persona nunca a yega di 
firma permiso pa peticion di 
e ley di Admision (LTU), Di- 
mas semper tabatin mandato 
pa esaki via e sistema di apli- 
cacion automatisa SIRSA y 
tabata opera segun e maneho 
publica riba su website,” e 
ex-mandatario a expresa. 


Ademas, el a agrega: “Mi no 
sa detayes di e investigacion, 
en todo caso mi ta na ordo di 
Ministerio Publico si mester 
cualkier clarificacion. Mi a 
sacrifica pa sirbi mi pais pa 
medio di un trayectoria polit- 
ico di mas cu 20 aña cu honor 
y frenta na halto.” 


Aruba a conoce su prome miyonario pa aña 2024! 


Diamars anochi 4 di 
juni tabata tin e sor- 
teo miyonario di Mini 
Mega y Mega Plus. E 
numbernan ganado ta- 
bata: 12-14-18-26 y e 
Mega Ball: 13 y mane- 
ra e resultado a wordo 
procesa a bin haya sa cu 
tin 1 solo ticket ganado 
cu a gana full e jack- 
pot Mini Mega y Mega 


Plus cu e jackpot taba- 
ta na 1 miyon florin cu 
wordo bendi na Rock- 
ies Lottery na Dakota. 


Awe diaranson, Aruba ta 
cera conoci cu e prome fe- 
liz miyonario di Aruba cu 
Lotto, e loteria di Aruba 
pa aña 2024. E feliz ga- 
nado a presenta na ofi- 
cina di Lotto na Paarden- 


baaistraat 
10 
emociona 
pa cobra e premio grandi 
aki cu el a gana cump- 
rando numbernan loco. 


Jimmy a conta cu pa ca- 
sualidad a bay cumpra su 
Mini Mega y Mega Plus 
dialuna y a pidi number- 
nan loco y e numbernan 
loco aki a bira e number- 
nan miyonario. Jimmy ta 
e prome feliz ganador di e 
jackpot miyonario di Mini 
Mega y Mega Plus pa 2024. 


Lotto, E Loteria di Aruba 
tin diferente wega, Ca- 
tochi, Big 4, 1-OFF, Zo- 
diac, Wega di Number di 
Korsou di Lotto, Lucky 
3, Multi-X, Lotto di Dia, 
Lotto 5, Mini Mega y cu 
su Mega Plus y e diferente 
weganan di Raspa y Gana 
y Instacash. Cumprando 
Lotto bo ta contribui na 
deporte riba nos isla. E 


meta ta pa organisa loteria, 
cambia bida di su hunga- 
donan y na mes momento 


inverti den deporte local 
pa medio di donacionnan 
na e comision di subsidio. 


ROPV y estudionan haci ta conclui 
cu RWZI nobo lo keda unda e ta 


Recientemente 
durante 
conferencia di prensa di 
Gobierno di Aruba, Prome 
Minister Evelyn Wever-Croes 
a anuncia cu e ley pa priva- 
tisa Rioolwaterzuiveringsin- 
stallatie (RWZI), a wordo 
aproba den Parlamento. E 
ley aki ta pa privatisa e 3 
RWZI, cu ta Bubali, Parki- 
etenbos y Zeewijk, y e in- 
cinerador na Parkietenbos 
cu awor lo bay den man di 
Aruba Wastewater Sustain- 
able Solutions NV. 


Un pregunta cu a wordo dirigi 
na Prome Minister ta encuanto 
e ubicacion di e RWZI nobo. 
Prome Minister a indica cu pa 
loke ta e ubicacion, a conduci 
varios estudio pa wak ki posibi- 
lidad tin pa por move e planta di 
eynan, mirando cu ora e causa 
molester, e ta causa molester di 
biaha den e area turistico. Pa cu 
e estudionan haci, tur conseho a 
bin negativo, ademas cu e ley di 
Ruimtelijk OntwikkelingsPlan 
met Voorschriften (ROPV) ta 
prohibi pa cambia e ubicacion 
di e planta aki, y esaki no ta 
un ley cu por wordo cambia 
facilmente. 


Prome Minister a sigui splica 
cu un di e argumentonan treci 
dilanti cu pakico e RWZI mester 
keda eynan, ta cu e mester ta 
cerca di e hotelnan pa esun- 
nan cu ta haci mas uzo di dje. 
Tambe a trece dilanti cu unabes 
e planta ta funciona, cu tur e 
motornan ta traha y e calidad 
di awa a wordo procesa, no lo 
bay tin mas molester di holo. 
E RWZI lo keda na unda cu e ta, 
y inversionnan ta wordo haci, 
cu e compromiso pa elimina e 
molester cu tin inmediatamente. 

Panel ta rechasa MDMA como tratamento pa PTSD 


(AP) — Un propuesta uni- 
co pa cuminsa usa e droga 
psicodelico MDMA como 
tratamento 
pa 
PTSD 
(Desorden di Stress Post- 
Traumatico) a ricibi crit- 
ica e siman aki – un con- 
tratempo potencialmente 
mayor pa defensornan di 
psicodeliconan kende ta 
spera di gana aprobacion 
federal y trece e droga pro- 
hibi den medicina regular. 


Un panel di consehero pa 
Administracion di Cuminda 
y Droga Mericano (FDA) a 
vota 10-1 contra e beneficio- 
nan general di MDMA ora 
ta us’e pa trata PTSD. Nan 
a cita data defectuoso di es- 
tudio, conducta cuestionable 
di investigacion, y riesgonan 
significante, incluyendo e 
potencial di problema di cu- 
rason, herida y abuso. 


FDA no ta rekeri pa haci caso 
di conseho di e grupo, y ta 
spera di haci su decision final 
na augustus, pero e opinion 
negativo por reforsa e racio- 
nal di e agencia pa rechasa e 
tratamento. 


MDMA ta e prome den un 
serie di psicodelico – incluy- 
endo LSD y psilocybin – cu 
ta spera di bin dilanti FDA pa 
revision den proximo añanan 
como parti di un resurgen- 
cia di interes den e potencial 
medico di e droganan, cual 
defensornan ta bisa por trans- 
forma e tratamento di desor- 
dennan di salud mental. 


Pero conseheronan di FDA a 
pasa mayor parti di reunion 
diamars criticando e inves- 
tigacion entrega riba MDMA, 
tambe conoci como ecstasy 
of molly. Panelistanan tam- 
be a mustra riba estudionan 
defectuoso cu por a afecta e 
resultadonan, falta di data di 
siguimento riba resultadonan 
di pashent, y un falta di diver- 
sidad entre e participantenan. 
Mayoria di participante ta- 
bata blanco, cu apenas cinco 
pashent color scur ricibiendo 
MDMA, generando duda riba 
e generalisacion di e resulta- 
donan. 


Conseheronan di FDA tambe 
a hala atencion riba acusa- 
cionnan di mal conducta den 
e estudionan cu a bin dilanti 
recientemente den noticia, y 
un reportahe di e Instituto pa 
Revision Clinico y Econom- 
ico, cu ta evalua tratamen- 
tonan cu droga experimental. 
E incidentenan ta inclui un 
rapport na 2018 di aparente 
mal conducta sexual di un 


terapista y su esposo mientras 
tabata tratando un pashent. 


Lykos Therapeutics, e com- 
pania tras di e estudio, a bisa 
cu anteriormente a reporta 
e incidente na FDA y regu- 
ladornan na Canada, unda e 
terapista ta basa. Lykos ta es- 
encialmente un spinoff cor- 
porativo di e grupo defensor 
di psicodelico lider na e pais, 
e Asociacion Multidiscipli- 
nario pa Estudio Psicodelico, 
MAPS, cu a financia e estu- 
dionan. E grupo a keda funda 
na 1986 pa promove e ben- 
eficionan di MDMA y otro 
substancia cu ta altera mente. 


Lykos a bisa den un declara- 
cion despues di e reunion 
cu lo traha cu reguladornan 
pa atende preocupacion di e 
panel. 


E veredicto abrumantemente 
negativo di e panel por afecta 
inversionnan financiero den 
e industria di psicodelico, cu 
principalmente ta financia pa 
un cantidad chikito di sos- 
tenedor afluente. Decenas dic 
ompania startup a lansa den 
añanan recien buscando pa 
studia psilocybin, ketamine 
y otro droga pa condicionnan 
manera depresion y adiccion, 
maske mayoria a haya prob- 
lema pa genera placa. 


MDMA no ta causa haluci- 
nacion visual comunmente 
asocia cu psicodeliconan. Na 
su lugar, su efecto principal ta 
impulsa sentimento di intim- 
idad, conexion y euforia. Ora 
ta us’e den terapia di papia, e 
droga ta parce di yuda pash- 
entnan procesa nan trauma 
y laga los di pensamento- y 
memorianan 
perturbante. 
Pero e panel a haya problema 
cu e confiabilidad di e resul- 
tadonan reporta pa Lykos, 
mirando e dificultadnan pa 
obhetivamente test droga psi- 
codelico. 


Pasobra MDMA ta causa 


experiencianan 
psicologico 
intenso, casi tur pashent den 
dos estudio clave di e droga 
a logra adivina si nan a ricibi 
MDMA of un pildo placebo. 
Esey ta lo opuesto di e mane- 
ho generalmente rekeri pa 
investigacion di calidad halto 
riba droga, den cual ta mini- 
misa sesgo door di laga e pa- 


shent y investigadornan sin sa 
si loke nan a ricibi ta e droga 
bao investigacion. 


Panelistanan tambe a nota e 
dificultad pa sa con hopi di 
mehoracion di e pashentnan 
a bin for di MDMA versus 
simplemente bay e terapia 
extenso, cu tabata den total 


mas cu 80 ora pa mayoria di 
pashent. 


E resultadonan tabata mancha 
pa otro factornan complica- 
dor, incluyendo un cantidad 
grandi di pashent kende an- 
teriormente a usa MDMA of 
otro psicodelico recreaciona- 
lmente. 


Mas di trinta orador publico 
a dirigi na e panel durante un 
periodo di comentario, in- 
cluyendo veteranonan kende 
a bisa cu nan a beneficia di te- 
rapia di MDMA, profesional- 
nan medico cu a conseha con- 
tra su uso, y periodista y in- 
vestigadornan independiente 
cu a detaya e acusacion di mal 
conducta den e estudio. 


E reunion a conclui cu varios 
experto curashando Lykos y 
FDA pa sigui studia psicodeli- 
conan pa PTSD, citando e po- 
tencial pa yuda pashent. 

3 sospechoso deteni na Corsou den caso di Mike Venema 


(CuraçaoChronicle) 
- 
Oficialnan di forsa poli- 
cial di Corsou a detene 3 
sospechoso en conezion 
cu e fayecimento di Mike 
Venema. E detencionnan 
aki ta trata un hende 
muhe di 33 aña y dos hen- 
de homber di 22 y 226 aña, 
tur 3 residente di Corsou. 
Nan ta sospechoso di a 
hunga un rol den e morto 
di Venema, ken su curpa 
a ser haya den juli di aña 
2019 den un pickup bao 
awa den lama Caribense. 


Mike Venema, di 53 aña na 
e tempo aki, tabata biba den 
un apartamento na Anasaweg 
prome cu su desaparicion. 


Prome cu el a disparce, e ta- 
bata kedando na un cas den 
e resort Jan Sofat. Despues 
di investigacion extenso, po- 
lis a conclui cu e ta un caso 
criminal. Den consulta cu e 
autoridadnan di Corsou, a di- 
cidi di inicia un investigacion 


conhunto. 


Siman pasa, dos sospechoso 
deteni na Hulanda: un muhe 
di 26 aña di Rotterdam y un 
muhe di 24 aña di Zwijndre- 
cht. Ambos muhe te ainda ta 
bao detencion. E sospechoso 


di 26 aña a ser presenta na un 
magestrado di examinacion 
na Corsou, ken a extende nan 
detencion. E sospechoso di 
24 aña lo ser presenta na un 
magistrado di examinacion 
na Corsou den e siman aki. 


E detencionnan ta e resultado 
di investigacion largo, ehe- 
cuta den cooperacion entre 
e forsanan policial di Corsou 
y Hulanda. Te ainda e inves- 
tigacion ta andando. 


A hala attencion na e caso aki 
via e programanan di resolve 
crimen manera “Team West” 
y “Opsporing Verzocht” ade- 
mas di rednan social. E fun- 
dacion di Peter R. De Vries a 


ofrece un recompensa, cual 
tabata sumamente valioso pa 
e investigacion. Despues di e 
yamadonan aki, polis a ricibi 
varios tip util. Polis frecuent- 
emente ta colabora cu pro- 
gramanan nacional y region- 
al, hopi biaha resolviendo e 
casonan danki na tipnan di 
publico. 


E detencionnan na Corsou 
ta marca un paso significante 
den e caso di Mike Venema. 
E investigacion conhunto 
entre e autoridadnan di Cor- 
sou y Hulanda ta sigui sigura 
cu tur persona involucra ta 
considera responsabel, segun 
Ministerio Publico. 


(CuraçaoChronicle) - Un 
problema tecnico cu un di 
e mashinnan na Dokweg a 
causa un blackout signifi- 
cante dialuna atardi, afectan- 
do varios bario na Corsou. 
Aqualectra, e compania di 
utilidadnan di Corsou, a 
anuncia esaki den un de- 
claracion cu nan a publica 
alrededor di 11or di anochi. 


Inicialmente, Aqualectra a re- 
porta cu e barioann di Montaña, 
Nijlweg, Weis, Kas Chikitu, 
Irlaanweg, Seru Molina, y 
rosendaal no tabatin coriente. 
Sinembargo, pa 11:30d i anochi 
a ripara cu e blackout a plama 
na areanan adicional na esnan 
cu e compania a nombra ini- 
cialmente. 


E lista expandi di barionan afecta 
a inclui barionan manera Ko- 
raal Specht, Dominguito, Marie 
Pampoen, Vredenberg, Salina, 
y Santa Rosa. Partinan di Santa 
Maria y Buena Vista, Kanga, 
Dein, Kwartje, Marchena, sec- 
cionnan di Loraweg y partinan 
di Amerikanenkamp tambe a 
experencia perdida di coriente. 
Aqualectra no a provee informa- 
cion riba e otro areanan afecta. 


E blackout aki a causa varios 
keho riba rednan social, unda 
varios residente a cuminsa ex- 
presa nan frustracion pa motibo 
cu nan no por a drumi a causa di 
e calor y e falta di electricidad. 
Den mayoria area, e electricidad 
a bini back despues di di 2 ora. 


Blackout amplio a afecta varios bario na Corsou 


Gobierno lo revela plan cu tin pa ex burdel pa fin di juni 


(CuraçaoChronicle) - E 
gobierno a anuncia cu 
nan lo provee claridad pa 
loke ta trata su plannan cu 
Campo Alegre, e burdel 
cu e gobierno a cumpra 
anteriormente, pa fin di 
juni. 


E decision aki ta bini despues 
di un ora di pregunta cu e 
parlamentario independiente 
Zita Jesus-Leito a haci. 


Durante e debate di presu- 
puesto pa 2024, a sali na luz 


cu un comite special a keda 
estableci pa desaroya mas 
aleu e plan pa Campo Alegre. 
Sinembargo, Leito a vocifera 
preocupacionnan cu no a 
haci informacion publico to- 
cante e plannan aki, apesar di 


e gasto di 9 miyon florin pa e 
adkisicion y inversionnan. 


E gobierno a duna e contesta y 
informacion aki durante e ora 
di pregunta, cual ta permiti e 
parlamentarionan 
entrega 


preguntanan por escrito, cual 
lo ser atendi y contesta pa e 
Minister verbalmente na un 
reunion publico. 

Partido Hulandes den coalicion NSC kier acelera e plan pa disminui 
tamaño di Schiphol Airport 


(NLtimes) - Partido di 
coalicion NSC kier acelera 
plan di disminui tamaño 
di Schiphol Airport. Par- 
lamentario Olger van Dijk 
kier implementa un “tipo 
di clausura anochi” for di 
dia 1 di januari 2026 cu in- 
vestigacion adicional to- 
cante e necesidad di un di 
4 ruta na e airport y si esaki 
ta deseabel. E ta anticipa 
cu e lo ricibi un mayoria 
parlamentario pa e plan- 
nan aki, aunke e coalicion 
su partnernan PVV, VVD y 
BBB tin duda tocante esa- 
ki, De Telegraaf a reporta. 


Corte di districto na Den 
Haag anteriormente a de- 
clara cu e gobierno Hulandes 
a actua fuera di ley ora a ac- 
tua contra interes di residen- 
tenan local di e airport. El a 
ordena e Estado pa crea bon 


legislacion y regulacion cu ta 
provee “un tipo di proteccion 
legal efectivo y practico” pa e 
localnan dentro di un aña. 


Den respuesta na esaki, Min- 
ister Mark Harbers di Infra- 
structura a anuncia plan di 
limita e polucion di zonido 
na e aeropuerto. E kier pro- 
hibi avionnan cu ta zona duro 
anochi, reduci e cantidad di 
movecion di vuelo anoch 
for di 32,000 pa 27,000 pa 
aña y temporariamente cera 
2 caretera atardi. E plannan 
aki mester keda implementa 
proximo aña. 


NSC kier mas accion y mas 
lihe, Van Dijk a conta De 
Telegraaf. “E cantidad actual 
di vuelonan anochi den 2023 
ya caba tabata menos cu e 
27,000. Esaki ta e motibo di- 
con mi kier un cantidad sig- 


nificantemente mas abao. Mi 
ta pensando 20,000.” 


E parlamentario di NSC 
tambe kier introduci un tipo 
di “clausura anochi lo mas 
pronto posibel,” sinembargo 
pa dia 1 di januari 2026 lo 
mas tardar. Schiphol anteri- 
ormente a propone cera for 
di 12or di madruga te 5or di 
mainta pa e vuelonan cu ta 
yega y te cu 6or di mainta pa 
e vuelonan cu sali. 


Van Dijk tambe kier crea 
un comite di experto y resi- 
dentenan di e provincianan 
di Gelderland y Utrecht pa 
“evalua con util y necesario” 
un di 4 ruta pa e airport ta. E 
plan ta den plan pa e revision 
di espacio aereo binidero, 
sinembargo Van Dijk ta pre- 
ocupa cu esaki “lo causa un 
concentracino di polucion di 
zonido entre gruponan gran- 
di nobo di residentenan local 
den e provincia di Gelderland 


y Utrecht.” 


Van Dijk ta premira cu e par- 
tidonan iskierdista lo sostene 
e plan aki, cual lo trece un 
mayoria. “ChristenUnie y 
SGP tambe a expresa sosten 
pa e plan aki,” e parlamentar- 
io a comenta. Esaki ta bon pa 
motibo cu e parternan den e 
coalicion di e gobierno nobo 
tin duda tocante limita vue- 
lonan na Schiphol. 


Reduci rapidamente huur 
halto no lo resolve escasez 
di vivienda 


(NLTimes) - E gobierno 
tin plan di rapidamente 
reduci 
huurnan 
halto 
pero esaki no lo reduci e 
escasez di vivienda sino 
aumenta esaki segun rap- 
port di ING. Segun e 
banco su bankeronan di e 
sector, e unico manera pa 
resolve esaki ta construc- 
cion mas lihe. 


ING a examina e gobierno su 
plan di regula e huurnan di 
nivel medio y implementa un 
rekisito nacional cu dos terc- 
er parti di construccionnan di 
vivienda mester ta casnan ac- 
cesibel. Segun e banco, e dos 
plannan di politica aki no lo 
tin e efecto cu ta desea. De 
hecho, esaki lo baha e pro- 
duccion di vivienda pa me- 
dio di empeora e beneficio 
financiero di construccion di 
viviendanan. E incertidum- 
bre persistente alrededor di e 


politica di gobierno tambe ta 
haci e inversionistanan mas 
dudoso pa inverti den con- 
struccion di vivienda. 


“E escasez di vivienda accesi- 
bel por ser resolvi di miho 
manera pa medio di combati 
e causa y no e sintomanan,” 
bankero Sophie Kraaijeveld a 
bisa den e rapport di ING. “ 


Un ganashi acceptabel pa 
e inversionistanan ta yuda 
preveni un disminucion den 
construccion di vivienda y 
un aumento den e escasez 
actual.” 


Segun ING, e miho manera 
pa yuda hende cu un ingreso 
di nivel medio cu actual- 
mente ta hayando problema 
pa huur un cas ta di atende e 
escasez di vivienda. Esaki ta 
rekeri crea mas cas y baha e 
demanda pa un cas. 

Mericano cu a asesina DJ Colombiano condena cu 42 aña di prison 


(CNN) – Husgado 10 di 
Conocemento di Bogota 
diamars ultimo a condena 
na 42 aña y 8 luna di pris- 
on e Mericano John Pou- 
los, na ken a ser declara 
culpabel di feminicidio 
di e hoben Colombiano 
Valentina 
Trespalacios, 
asina como pa delito di al- 
teracion y destruccion di 
pruebanan. 


E crimen a sucede na Bogota 
na januari 2023 y for di e mo- 
mento ey a haya atencion pu- 
blico na Colombia. Trespala- 
cios tabata un DJ cu a cum- 
insa haya exito na festivalnan 
di musica y tabata sostene 
un relacion sentimental cu 
Poulos for di 2021, segun su 
famia y abogadonan ta conta. 


Durante e audiencia hudi- 
cial di diamars ultimo, hues a 
considera cu evidencia exponi 
pa Ministerio Publico (Fisca- 
lia) ta suficiente pa determina 
e culpabilidad di Poulos y a 
impone un castigo di 42 aña y 
ocho luna. Esaki ta cinco aña 
menos cu fiscalnan a solicita e 
cual a pidi 47 aña y mey. 


Ademas, hues a prohibi Pou- 
los pa tuma contacto cu famia 
di Trespalacios durante 20 
aña y a ordena su expulsion di 
Colombia un bes e lo cumpli 
cu su condena. 


Fiscalia di Colombia den un 
comunicado a bisa cu su fis- 
calnan a prueba cu Poulos a 
golpia y a laga su pareha sin 
bida unda el a purba sconde 
su cadaver. 


“Registronan di camara di 


siguridad ta duna cuenta cu 
e agresor e envolve e curpa 
di e victima, a scondele den 
un maleta y a bandon’e den 
un bari di sushi na localidad 
di Fontibon, na Bogota, ey- 
nan e curpa a ser haya oranan 
despues pa autoridadnan,” e 
institucion a señala. 


Defensa di Poulos -ken ta- 
bata compañe durante e audi- 
encia- a sostene cu su cliente 
ta inocente di feminicidio y a 
argumenta cu mester a wor- 


do husga pa homicidio –por 
lo tanto ricibi un castigo me- 
nos- y a adelanta cu lo apela e 
decision. 


Abogado 
defensor 
Fredy 
Spindola a bisa cu su persona 
y su cliente ta pensa cu e tes- 
tigonan “tabata asocia cu otro, 
tur di nan a bisa mes cos.” 


Di otro banda, representacion 
legal di e victima a celebra e 
sentencia, cu a considera di 
ta “husto” pa motibo cu ta 


reconoce cu Trespalacios a 
bira victima di diferente tipo 
di violencia. 


“Pa nos ta un decision husto, 
ademas cu elementonan pro- 
batorio, cu teoria di e caso cu 
nos tabatin for di comienso. 
Nos a establece cu nos tabata 
frente un deshumanisacion, 
un instrumentalisacion di un 
muhe a traves di varios factor, 
violencia psicologico, violen- 
cia di varios tipo, incluyendo 
violencia fisico.” E abogado 
Miguel Angel del Rio a bisa. 


Tambe el a señala cu tanten e 
sentencia no lo keda firme na 
segundo instancia e famia di 
Trespalacios lo por promove 
un recurso pa busca un repa- 
racion di dañonan. 


Poulos a keda deteni na Pan- 
ama na januari 2023, ora e ta- 
bata purba biaha pa Turkia. El 
a ser deporta pa Colombia, na 
unda a nenga e acusacionnan 
den su contra, a ser someti na 
proceso diamars ultimo y casi 
un aña y mey despues di e 
hechonan a ser sentencia den 
prome instancia. 


Panama: Mediconan di Mundo ta bay duna atencion na migrantenan na 
Darien despues di salida di MSF 


(EFE) – Ministerio di Salud 
(Minsa) di Panama diamars 
ultimo a informa cu “den 
proximo dianan” ta bay firma 
un convenio cu organisacion 
Mediconan di Mundo-Fran- 
cia (MMD-Francia) pa duna 
atencion sanitario na migran- 
tenan na Darien, un apoyo 
cu ta cubri e espacio laga pa 
Mediconan 
Sin 
Frontera 
(MSF) e cual no a renoba nan 
contract pa diferencianan cu 
autoridadnan Panameño. 


“Entre maart y april nos a 
notifica formalmente un co- 
municado di prensa cu nos 
lo ta bay haci un convenio 
cu Mediconan di Mundo di 
Francia, e convenio ey mester 
wordo firma diabierna awor,” 
un fuente di Minsa cu a pidi 
pa keda anonimo a bisa. 


El a sigura cu “e convenio ta 
casi cla” y aunke no ta conoce 
su duracion, nan ta wardando 
ricibi e luz berde di Asesoria 
Legal pa firma “den proximo 
dianan.” 


Entrada 
di 
organisacion 
Mediconan di Mundo na 
Darien ta supone un apoyo 
importante pa proporciona 


atencion sanitario na cente- 
nares di migrante cu ta crusa 
e selva diariamente, e cual 
ta e frontera entre Panama y 
Colombia, na unda mester 
atravesa riunan of nan ta bira 
victima di robo, abuso sexual 
of atakenan di bestia salvahe. 


Actividadnan di MSF na 
Darien a ser suspendi pa Go- 
bierno Panameño na comien- 
so di maart, despues cu un 


convenio bilateral a caduca 
y e NGO a denuncia un au- 
mento grandi di abuso sexual 
di migrantenan den e selva. 
Cu a cifra record di mas di 
520.000 migrante atraves- 
ando Darien na 2023, MSF 
a denuncia cu tabatin por lo 
menos, 676 victima di vio- 
lencia sexual den e selva cu 
a haya atencion medico in- 
tegral di NGO aki, tambe a 
agrega cu na januari ultimo 


solamente a registra 120 caso 
mas “ta un acto di violencia 
sexual cada tres ora y mey.” 


E fuente di Minsa diamars 
ultimo a ripiti e argumento 
contra MSF, ken “a viola of 
no a cumpli cu algun nor- 
manan cu tabata den e con- 
venio” cu a caduca na decem- 
ber, manera e necesidad di 
presenta rapportnan prome 
cu lo a bira publico. 


Ademas, den e caso di vio- 
lacion, a acusa NGO cu ora 
e victimanan tabata notifica 
abuso sexual “ya caba nan no 
tabata na e pais pasobra nan 
no tabatin interes pa nan caso 
wordo investiga, sino cu nan 
kier a sigui nan caminda.” 


Esaki tabata cay den mal tera 
pa Ministerio Publico e cual 
a pidi cu “si un hende tabata 
bisa cu a wordo abusa sexual- 
mente na Colombia of Pan- 
ama, mester wordo denuncia 
na autoridad competente,” 
pero nan tabata denuncie laat 
y no tabata aporta pruebanan 
of nombernan, solo un cifra, 
el a splica. 


“Awor nos ta sigui traha na 
Darien, aunke ta falta man 
pa yuda, esey ta un realidad 
y nos no ta nenga cu nos tin 
mester di Mediconan Sin 
Frontera, sino cu ciertamente 
e convenio tabatin su clausula 
y mester respeta esey, pero ta 
sigui trahando cu Cruz Cora, 
cu a reforsa su personal med- 
ico y cu otro organisacionnan 
manera Unicef.” E fuente a 
indica. 

Amnistia Internacional ta pidi respet pa derechonan humano den 
despliegue y actuacion di e mision pa Haiti 


(DiarioLibre) – Amnistia 
Internacional (AI) a ex- 
presa diamars su preocu- 
pacion pa e falta di trans- 
parencia den relacion cu 
e establecimento di pro- 
teccion 
di 
derechonan 
humano pa e Mision Mul- 
tinacional di Apoyo pa Se- 
guridad (MSS) na Haiti, 
cual su despliegue ta wor- 
do spera den e proximo 
simannan, y ta pidi pa es- 
akinan wordo respeta. 


Den un comunicado, e or- 
ganisacion a indica cu ta im- 
portante pa garantisa cu cual- 
kier accion realisa pa e mision 
multinacional aki lidera pa 
Kenya y respalda pa Merca y 
otro paisnan ta ahusta estric- 
tamente na e derecho inter- 
nacional di derechonan hu- 
mano, manera cu e Conseho 
di Seguridad di ONU ta es- 
tablece. 


“Un obstaculo den e con- 


texto aki lo resulta devastador 
pa e derechonan di e pueblo 
Haitiano,” Ana Piquer, direc- 
tora pa Americas di Amnistia 
Internacional, a declara. 


Piquer a subraya cu e misi- 
onnan di seguridad anterior 
sea stranhero of multinacio- 
nal na Haiti a wordo mancha 
pa violacionnan generalisa di 
derechonan humano y im- 
punidad sin medida door di 
cual mester adopta tur e me- 


didanan necesario, prome y 
durante henter e duracion di 
cualkier despliegue na Haiti 
pa evita cu e historia ta ripiti. 


Segun AI, a pesar di e rekisi- 
tonan estableci den e resolu- 
cion 2699 (2023) di e Con- 
seho di Seguridad di ONU, 
cu ta autorisa e participacion 
di Estadonan miembro di 
ONU den e mision y ga- 
rantisa e grado mas halto di 
transparencia, tin falta ainda 


di informacion publico de- 
taya tocante e normanan, 
procesonan, structura y me- 
canismonan di rindimento di 
cuenta pa esaki. 


“Ademas di wordo someti na 
procedimentonan di verifi- 
cacion di antecedentenan, e 
personal di e mision mester 
ricibi un formacion exten- 
sivo, antes y durante e des- 
pliegue, tocante principionan 
basico di ONU, derecho di 
e derechonan humano, pre- 
vencion di explotacion y abu- 
sonan sexual, proteccion di e 
poblacion civil y di infancia,” 
Piquer a agrega. 


Pa AI ta esencial e estab- 
lecimento di un mecanismo 
independiente pa ricibi de- 
nuncianan, investiga tur cos 
relaciona na violacionnan di 
derechonan humano, dicidi 
riba e reparacion y dirigi ca- 
sonan individual dilanti un 
tribunal ordinario Haitiano 


of cualkier hurisdiccion di un 
pais cu ta proporciona per- 
sonal pa investiga, y ora cu 
procede, wordo enhuicia. 


Por ultimo, Amnistia Inter- 
nacional a considera cu ta 
fundamental e participacion 
di e organisacionnan Haitia- 
no den e proceso, incluyendo 
e organisacionnan feminista. 


“E memoria colectivo y e 
conocemento di e sociedad 
civil di un serie di accionnan 
cu hopi biaha ta duna espacio 
na abusonan y otro iregu- 
laridad mester wordo teni na 
cuenta durante henter e pro- 
ceso di definicion y imple- 
mentacion di e proteccion di 
derechonan humano,” el a 
apunta. 


Haiti ta sumergi den un crisis 
socio-politico sin precedente, 
cu ta empeora pa e teror cu e 
gruponan arma ta impone. 


Republica Dominicana: Centro di Innovacion Marino ta ofrece speransa 
di recupera rifnan den Caribe 


(DiarioLibre) - E rifnan 
di coral ta encera, ademas 
di nutrientenan y habitat, 
un di e tanto misterionan 
maraviyoso di naturalesa. 
Nan ta ocupa apenas me- 
nos di 1% di e superficie di 
e oceannan, pero 25% di e 
bida marino ta depende di 
nan na algun punto. 


Nan ta vital pa e biodiversidad 
di e lamanan, tambe como re- 
ductornan di impacto di hor- 
can- y tormentanan, como 
atraccion turistico y como 
fuentenan di investigacion pa 
medicamento y estudionan 
genetico. No obstante, e con- 
taminacion, e exceso di pisca- 
mento y e cambio climatico 
ta menasando seriamente e 
ecosistemanan aki. 


Casi 20 aña atras, Fundacion 
Puntacana, den asociacion 
cu Counterpart International 
y e Universidad di Miami, a 
dicidi di bira parti di e solu- 
cion pa e problema aki. Man 
den man cu biologonan y 
cu e cooperacion di institu- 
cionnan cientifico nacional y 
internacional, nan a cuminsa 
un programa di microfrag- 
mentacion di coralnan. 


Ta trata di tuma algun coral di 
e rifnan pa despues corta nan 
den fragmentonan chikito 
y cultiva nan den tankinan 


di awa. Eyden nan ta wor- 
do someti na condicionnan 
controla di temperatura y 
fluhonan di awa; y asina nan 
ta crece. Ora cu nan yega na 
e tamaño y e climatisacion 
adecua nan ta wordo traslada 
back pa e rifnan. Aki nan ta 
wordo planta di nobo y nan 
ta aporta mas fortalesa, salud 
y extension na e structuranan 
aki, fundamental pa e biodi- 
versidad marino. 


Mientras nan ta den e tanki- 
nan di awa, e biologonan di 
CIM ta haci un siguimento 
diario pa midi nan tempera- 
tura y estado di salud, es decir, 


cual ta esunnan cu ta mustra 
resistencia, cual ta esunnan 
cu ta bira malo y cualnan ta 
muriendo. Pa e vigilancia 
aki, e cientificonan ta wordo 
apoya pa un robot di ultimo 
generacion, como tambe den 
proyeccionnan cu ayudo di 
inteligencia artificial. 


Te cu awe, e proyecto a logra 
trasplanta 11 mil fragmento 
di coral na e sureste di Re- 
publica Dominicana, esaki 
tabata posible cu e coopera- 
cion di institucionnan mane- 
ra e Fundacion Dominicana 
de Estudios Marinos (Fun- 
demar), The Nature Conser- 


vancy (TNC) y Oceankind 
Foundation. 


E experiencia acumula den 
e microfragmentacion y e 
trasplantacion di coralnan a 
yama atencion di otro pais- 
nan. 


Na october di 2023 e formali- 
sa e proyecto Coral Caribe, 
cu ta premira cu lo restaura y 
conserva e rifnan di coral na 
Republica Dominicana, Hai- 
ti, Cuba y Jamaica, nacionnan 
cu ta reuni e 60% di e rifnan 
di coral di Caribe. 


Den e tarea aki ta suma or- 


ganisacionnan manera e Ini- 
ciativa Internacional para la 
Proteccion del Clima (IKI), 
di e Gobierno di Alemania. 


E interes cu e CIM ta pone 
den e materia aki, tanto como 
pa investiga y sobre todo, ac- 
tua, ta wordo remarca ora cu 
mira otro investigacionnan 
cu ta sucede den paralelo. 


E Laboratorio Meteorologico 
y Oceanografico del Atlan- 
tico, na Merca, a divulga un 
estudio na 2022 cu a evalua 
variantenan genetico di e 
coral Acropora cervicornis, 
cu por tolera temperaturanan 
halto y contaminacion pa nu- 
trientenan. 


E hallazgo aki ta duna speran- 
sa na e investigadornan den 
momentonan unda e cambio 
climatico ta wordo accentua, 
e por ta un ayudo pa mehora 
e supervivencia di e coral aki 
y su exito di restauracion. 

Quota a instala directiva 2024-2025 


Diadomingo 2 di juni, 
Quota International of 
Aruba a instala oficial- 
mente su directiva 2024- 
2025. 
Esaki a tuma lugar duran- 
te un brunch ameno na 
Renaissance Conference 
Center den presencia di 
miembronan di Quota, 
invitadonan y represent- 
antenan di e otro clubnan 
di servicio. 


E directiva nobo di Quota 
International of Aruba pa 
anja 2024-2025 ta consisti di: 
Presidente – Juliska Harms 
Vice Presidente - Ivy Simon- 
Hernandez 
Secretaria – Isabel Dammers 
-Alves 
Tesorera – Elaine Geerman 
Directora Bylaws– Farida 
Feliciana-Figaroa 
Directora Development and 
Growth – Janique Schilders 
Directora Servicio – Stella 
Montsanto 


Na e ocasion aki e Presidente 
saliente Ivy Simon-Hernan- 
dez a refleha riba e exito di 
e anja cu a termina, e dona- 
cion nan cu Quota a haci y e 
proyectonan di servicio. Ivy a 
gradici tur esnan cu a contri- 
bui y haci su slogan “Sirbien- 
do Comunidad cu Curason” 
bira realidad. Recientemente 
Quota a haci donacion pa 
un suma di 100 mil. Esaki 
tabata posibel cu Quota su 
exitoso fundraising “Denim 
& Bling” y tambe e benta di 
e earplugs durante periodo di 
Carnaval. 
E Presidente nobo 2024- 
2025 Juliska Harms su slogan 
ta: “Empowering Change - 
Shaping Tomorrow”. Presi- 
dente Juliska Harms a en- 
fatisa e necesidad pa sigui 
sirbi esnan den necesidad, 
especialmente hende mujer y 
muchanan y esnan cu prob- 
lema di oído y habla. Quota 
su compromiso ta pa haci un 
cambio tangible y esaki lo 
sigui guia nos. 


Empodera esan cu mester, ta 
cuminsa cu cada un di nos 
mes pa actua cu inspiracion y 
dedicacion. Sigui traha hun- 
to ta importante, nos forsa 
mas grandi ta den union y un 
vision comparti pa un mun- 
do mihor. 


Quota International of Aru- 
ba ta un club di servicio pa 
muhernan profesional, esta- 
bleci na Aruba desde 1987. 
Ademas di brinda servicio 
na nos comunidad, tambe 
ta brinda oportunidad na e 
miembronan pa haci net- 
working y socialisa. 

Cu solo di husticia ilumina nos 
Huramentacion mr. drs. Helena Croes 


Dia 4 di juni 2024 a huramenta como 
abogado dilanti Hof mr. drs. Helena 
Croes. 


Abogado conoci mr. Désiree Croes ta su 
patroon. 


Désiree tin un carera academico hopi in- 
teresante. Desde 2002 el a logra su titulo 
di meester. El a studia ley mientras e ta- 
bata trahando como docente di Huland- 
es y Biologie. Despues di a traha na abo- 
gado mr. Hans Sjiem Fat el a huramenta 
na 2008 como abogado bou patronahe di 


mr. Peter Mohamed. Na 2009 el a traha 
como Director di Arubahuis y na 2011 
el a drenta Parlamento como parlamen- 
tario. Na 2017 el a sigui eherce su fun- 
cion di abogado y desde 2022 e ta dirigi 
su mesun bufete dilanti corte. Y mr. drs. 
Helena Croes mes a traha na abogado 
mr. Helen Lejuez y abogado mr. Doris 
Canwood despues cu el a logra su titulo 
den 2014. 


Un pabien ta bay pa rumannan Désiree 
Croes, Helena Croes y famia. Y cu solo 
di husticia ilumina nos. 

Payroll Pro HRM ta integra cu 
Dyflexis software 


Oranjestad, Aruba – Payroll 
Pro HRM, e software lider den 
maneho di payroll y human re- 
sources (HR) ta anuncia e in- 
tegracion exitoso entre Payroll 
Pro HRM y Dyflexis. Dyflexis ta 
e software renombra pa maneho 
di forsa laboral. 


E colaboracion entre Payroll Pro 
HRM y Dyflexis ta un paso strate- 
gico pa ofrece un solucion completo 
den e maneho di payroll, HR y di 
e forsa laboral na organisacion nan 
di tur tamaño. E integracion aki ta 
duna usuarionan e oportunidad pa 
sincronisa data di empleadonan, 
schedules, control di orario y infor- 
macion di payroll y HR entre e dos 
sistema, cual ta mehora productivi- 
dad y e resultadonan. 


Beneficio clave di e integracion 
ta: 
•	 
Sincronisacion di data di un 
manera facil: E solucion integra 
ta sigura cu e informacion di 


empleadonan, schedules y con- 
trol di orario ta sincronisa auto- 
maticamente entre Payroll Pro 
HRM y Dyflexis, esaki ta reduci 
e entrada di data manual y ta re- 
duci riesgo di eror cu por wordo 
cometi. 
•	 
Reporte den tempo real: Com- 
binando e capacidad nan di 
maneho di Dyflexis y e reporte 
nan di Payroll Pro HRM, e usu- 
ario por haya datonan pa analisa 
den tempo real (‘real-time’), 
cual ta yuda pa tuma decision 
nan di un manera rapido. 
•	 
Eficiencia di costo: E integra- 
cion ta yuda organisacion spar 
tempo y recurso, eliminando e 
necesidad pa entrada manual di 
data y mehorando e eficiencia. 
•	 
Mehoracion di experiencia di 
empleado: 
Empleadonan 
ta 
beneficia di e proceso integra, 
payroll corecto y mehoracion 
den schedule y control di orario, 
cual ta trece mas satisfaccion den 
e trabou y mas productividad. 


“Nos ta emocioná pa e integracion 
cu Dyflexis, pues e ta alinea cu nos 
compromiso pa provee solucion nan 
innovativo pa nos clientenan," Teiry 
Croes, marketing manager di Pay- 
roll Pro HRM, ta comparti. "E co- 
laboracion aki ta yuda organisacion 
nan pa maneha nan forsa laboral di 
un manera mas eficiente, resultando 
den un productividad y excelencia 
operacional mehora." 


Pa mas informacion tocante e in- 
tegracion entre Payroll Pro HRM 
y Dyflexis y con e por beneficia bo 


organisacion, por tuma contact cu 
bo distribuidor local di Payroll Pro 
HRM (www.payrollprohrm.com). 


Tocante Dyflexis: Dyflexis ta un 
proveedor renombra di software pa 
maneho di forsa laboral, entre otro 
e maneho di scheduling, planifica- 
cion di tempo/orario y di forsa lab- 
oral pa organisacion nan den varios 
industria. Nan software ta permiti 
organisacion nan traha mas efici- 
ente, reduci costo di labor, y mehora 
productividad. 


Website: www.dyflexis.com 


Ex fiscal ta yega areglo den demanda contra Netflix a causa di serie 
Central Park Five 


(AP) - Ex fiscal di Man- 
hattan Linda Fairstein y 
Netflix a anuncia diamars 
cu nan a yega un areglo 
den e demanda di difama- 
cion cu el a otorga 4 aña 
atras tocante e manera cu 
a ilustra su persona den e 
miniserie di e servicio to- 
cante e 5 hobennan conoci 
como Central Park Five. 


Fairstein a argumenta cu e se- 
rie di 4 parti den 2019 “When 
They See Us” a difama su 
persona pa medio di ilustra 
su persona como un “villano 
racista cu no tin etica” y a 
atribui accionnan, responsab- 
ilidadnan y puntonan di bista 
cu no tabata di dje. 


E caso tabata anticipa di dren- 
ta corte e luna aki. Fairstein a 
bisa den un argumento cu e 
“decision di caba e lucha aki 
no tabata facil,” expresando 
confiansa cu e lo a presenta 
un “caso convincente” na e 
hurado.” Mientras cu Fairst- 
ein no lo ricibi placa como 
parti di e areglo, Netflix a 
acepta haci un donacion di 1 
miyon dollar na Innocence 
Project, un compania cu ta 
traha pa exonera personanan 
condena cu ta inocente. 


E personanan cu mira e serie 
awo tambe ta mira un adver- 
tencia cu ta bisa “mientras e 


serie ta inspira pa personanan 
y eventonan real, cierto per- 
sonahenan, incidentenan, di- 
alogo y nombernan ta ficticio 
cu e proposito di dramatisa- 
cion.” 


“Esey ta loke e caso aki tabata 
trata, no tocante gana of com- 
pensacion financiero sino to- 
cante mi reputacion y esun di 
mi coleganan,” el a bisa den 
un declaracion. “E ta tocante 
aregla un punto historico cu 
e caricatura inventa pa e de- 
fensa y ilustra riba pantaya no 
ta ami.” 


Fairstein tabata un di e fis- 
calnan top den crimen sexual 
den 1989 ora cu e 5 hoben- 
nan a ser acusa di un atake 
vicioso contra un muhe na 
Central Park. E condenanan 
a ser retira den 2022 ora cu 
e violador y asesino Matias 
Reyes a confesa na comete e 
crimen su so. DNA a conecta 
su persona na e caso. 


Fairstein, ken a bira un autor 
di crimen despues di retira 
a observa e hobennan su in- 
terogacion pero no a person- 
almente participa den e caso. 


El a ser despedi pa su publi- 
cador y mester a retira for di 
varios directiva cu e ta forma 
parti di dje despues cu “When 
They See Us,” a lansa, cual ta 
un dramatisacion di e even- 
tonan tocante e huicio. 


Ava DuVernay, ken a dirigi 
y co-skirbi e serie ademas di 
Attica Locke tabata e acusa- 
donan den e demanda. Du- 
Vernay a bisa den un declara- 
cion cu el a publica riba X cu 
e ta kere cu Fairstein ta re- 
sponsabel pa e investigacion 
y condena di e 5 hobennan. 
“Como hefe di e unidad di 


crimennan sexual di Man- 
hattan, Linda Fairstein tabata 
den e warda pa 35 ora straight 
mientras e muchanan tabata 
ser interoga como adulto, 
hopi biaha sin mayornan pre- 
sente,” el a bisa, acusando cu 
Fairstein tabata sa kico ta pas- 
ando den e salanan di intero- 
gacion. 


DuVernay a acusa Fairstein di 
no ta dispuesto na enfrenta 
un hurado di su coleganan. 


“Mi ta spera cu algun dia Lin- 
da Fairstein por admiti e rol 
cu el a hunga den e tragedia 
aki y finalmente acepta su re- 
sponsabilidad,” el a declara. 

Proyecto di Preparacion Fisico a inicia 


Weekend 
ultimo 
a 
inicia cu e Proyecto di 
Preparacion Fisico, unda 
cu despues di un proceso 
largo di entrevista un gran 
cantidad di candidato cu 
a aplica y pasa door di 
un proceso di seleccion 
intensivo, 5 entrenador 
local a cuminsa duna 


entrenamento 
di 
preparacion fisico ademas 
di 
haci 
controlnan 
tecnico cu atletanan cu 
ta forma parti di e grupo 
di atletanan riba lista 
di 
Comite 
Olimpico 
Arubano. 


E importancia di un bon 


preparacion fisico ta un di e 
desafionan mas grandi cu e 
federacionnan a identifica, y 
por medio di un programa 
special di PANAMSPORTS, 
COA a logra haya fondonan 
specificamente pa e proyecto 
aki, y asina duna un ayudo 
adicional 
den 
un 
forma 
tecnico. 


Seleccion masculino di futbol 
a yega Aruba 
Y ta cla pa e wega clasificativo 
diasabra awo, 8 di juni den stadion 
GPT 


Diamars ultimo, Selecci- 
on Masculino di Futbol di 
Aruba a yega Aruba. Min- 
ister di Enseñansa y De- 
porte Endy Croes a ricibi 
nan na yegada den e VIP 
room di Aeropuerto In- 
ternacional Reina Beatrix. 


Manera ta conoci, Seleccion 
Masculino di Aruba ta en- 
frentando Seleccion di Cor- 
sou den FIFA World Cup 
Qualifiers na Compleho De- 
portivo Guillermo Prospero 
Trinidad diasabra awo. 


Despues di e caluroso en- 
cuentro aki, Minister Endy 
Croes hunto cu Arubaanse 
Voetball Bond (AVB) y dife- 
rente liga a comparti un tem- 


po ameno cu Seleccion di 
Aruba. 


Minister Endy Croes a gradi- 
ci capitan di Seleccion di 
Aruba Sr. Fernando Lewis y 
bondscoach Sr. Marvic Ber- 
mudez pa e gran trabou cu 
nan ta haciendo. Ademas di 
esaki, e mandatario di De- 
porte ta desea nos Seleccion 
di Aruba hopi exito diasabra 
awo, 8 di juni. 


Alabes ta invita Pueblo di 
Aruba bin apoya nos Selec- 
cion Masculino di Futbol 
diasabra awo, cuminsando 8 
or di anochi den Compleho 
Deportivo Guillermo Pros- 
pero Trinidad. 

Rapport nobo di UNESCO: “State of the Ocean Report 2024” - 
Tendencia global di aumento di temperatura di lama a redobla den 20 aña, 
y aumento di nivel di lama a redobla den 30 aña 


Cu contribucion di mas 
cu 100 cientifico di casi 30 
pais, incluyendo UNES- 
CO Aruba su experto di 
ciencia, UNESCO, a pu- 
blica e rapport ‘State of 
the Ocean Report 2024’. 
E publicacion ta indica 
datonan nobo cu ta alar- 
mante relaciona cu e re- 
tonan cu ta enfrentando 
lama. E rapport extensivo 


ta trece dilanti e retonan 
cu ta inclui aumento di 
temperatura di lama, au- 
mento di nivel di lama, 
polucion, 
acidificacion, 
falta di oxigeno, carbon 
blauw y perdida di biodi- 
versidad. 


Aunke temperatura atmos- 
ferico tin e tendencia pa 
fluctua, esun di lama ta au- 


mentando den un nivel con- 
tinuo. E aumento di lama 
su temperatura awor ta dos 
biaha mas halto cu 20 aña 
pasa, y 2023 a registra un di 
e aumentonan mas grandi di 
temperatura di lama desde 
1950. Aunke e Acuerdo di 
Paris ta compromete pa man- 
tene e aumento di tempera- 
tura global bou di 2°C com- 
para cu e nivel pre-industrial, 


temperatura di lama ya a subi 
pa un promedio di 1.45°C, y 
cu algun “hotspots” riba 2°C 
por ejemplo den e Ocean At- 
lantico Tropical. 
Un consecuencia dramatico 
di aumento di e temperatura 
di lama ta un aumento den e 
nivel di lama rond mundo. 
Lama ta absorba 90% di e cal- 
or extra libera den e atmos- 
fera, y ta bira mas cayente, 
y e ta expande. Aumento di 
temperatura di lama awor ta 
responsabel pa 40% di e au- 
mento global di nivel di lama. 
Por remarka cu e indice di 
aumento a redobla den e ul- 
timo 30 aña, yegando un total 
aumento di 9cm. 


For di e aña 1960, e ocean a 
perde 2% di su oxigeno debi 
na temperaturanan halto y 
polucion, incluyendo awa 
procediente di riool. Areanan 
cerca di costa ta particular- 
mente afecta, y e bida marino 
den e areanan aki ta haya nan 
mes na cabes di e fila ba- 
tayando pa obtene oxigeno. 
Globalmente tin mas o me- 
nos 500 “dead zones” iden- 
tifica caminda no tin ningun 
bida marino door di falta di 
oxigeno. 


Aumento di acides tambe ta 
un causa di preocupacion. 
Lama ta absorba 25-30% di 
e emision di combustibel 
fossiel, y esaki ta cambiando e 
composicion kimico di lama. 
For di e tempo pre-industrial, 
acides di lama a aumenta cu 
30%, y lo yega 170% pa 2100. 
E datonan di UNESCO ta 
mustra cu atrobe ta e bida 
marino na costa ta sufriendo 
mas di e cambio aki. Datonan 
ta indica cu lama grandi tam- 
be ta birando mas acido. Den 
awanan cerca di costanan ta 
observa fluctuacionan dra- 
matico di acides, unda e gen- 
eracion nobo di animalnan y 
matanan ta ainda demasiado 
fragil pa sobrevivi, causando 
morto na gran escala o bou di 
e especianan aki. 


Areanan cu tin un densidad 
halto di flora marino, incluy- 
endo mangelnan, areanan di 
yerba di lama, y saliñanan por 
absorba te 5 biaha mas car- 
bono compara cu mondinan 
riba tera. Aparte di ta refugio 
vital pa biodiversidad, e ar- 
eanan aki ta un di e miho de- 


fensanan contra aumento di 
temperatura global. Sinem- 
bargo, UNESCO ta mustra 
cu casi 60% di paisnan rond 
mundo ainda no ta inclui 
restauracion y conservacion 
di areanan denso di flora ma- 
rino den nan plan di Contri- 
bushon National Determina 
(NDC). 


Areanan Maritimo Proteha 
(MPA) ta conoci pa protege 
biodiversidad, 
refugiando 
72% di e 1,500 especie ma- 
rino cu ta riba e lista cora 
di Union Internacional pa 
Conservacion di Naturalesa 
(IUCN). E datonan nobo di 
UNESCO ta indica cu mas 
halto e nivel di regulacion 
den un MPA, mas efectivo e 
MPA ta funciona pa por pro- 
teha ecosistemanan local. 


UNESCO ta liderando e 
Decada di Ciencia di Ocean 
pa Desaroyo Sostenibel di 
Nacionnan Uni 2021-2030. 
Actualmente, tin mas cu 
500 proyecto rond mundo 
andando y mas cu un biyon 
dollar a mobilisa pa mehora 
conocemento y proteccion di 
e ocean. 


Fuera di e accionnan relata na 
e decada di oceano, UNES- 
CO tin mas cu 230 reserva- 
nan biosfero marino y mas cu 
50 sitio marino inscribi den e 
lista di Herencia Mundial. 
Den cuadro di reino por in- 
forma cu a instala un Comis- 
ion Nacional di e Decada di 
Ocean, durante e “Wereld- 
Oceaan-Dagen” na Hulanda. 
E Comision lo asisti reino cu 
cumplimento di e recomen- 
dacionnan di e Decada di 
Ocean. 


Durante e ultimo conferen- 
cia na Antigua “SIDS4” nos 
Prome Ministro a representa 
Aruba den e evento di IOC/ 
UNESCO 
“Conocemento 
di ocean pa un prosperidad 
resiliente” unda a resalta e 
rol di e Decada di Ocean 
sosteniendo un economia 
sostenibel di lama pa islanan 
chikito den desaroyo (SIDS). 


Pa mas informacion di e rap- 
port di UNESCO “State of 
the Ocean Report 2024” por 
acudi na https://www.ioc. 
unesco.org/en/stor2024 


Boogaard Assurantiën N.V. (Boogaard) is the leading insurance broker in Aruba. Our network of local insurance 
companies and renowned international partners, places us in a unique position to offer the best insurance solu- 
tions for our customers. This is achieved via a valuable team of motivated employees working daily to maintain 
the good name of Boogaard. At this moment we are looking for the right candidate to fill the position of: 
Claims Officer (M/F) 


JOB PURPOSE 
The Claims Officer ensures that claims are completely documented, handled efficiently and that payment 
of valid claims is made to the policy holders and/or third-parties. 


RESPONSIBILITIES & CORE ACTIVITIES 
Claims Processing – Responsible for handling the day-to-day execution of the daily 
claims, while complying with all operational, customer service and contractual goals. 
- Records, processes, analyzes, adjusts, and follows up on insurance claims according 
to company policies & procedures and within the set timeframes. 
- Collects accurate information and documents needed to proceed with a claim. 
- Refers escalated claims issues to Head Claims. 
- Corresponds with the police, claimants, surveyors, service providers and other 
external parties involved in the claims process. 


Customer Service – Ensures that high customer service standards are maintained. 
- Listens to client’s concerns and complaints; provides answers and attends to issues in 
the best interest of both customer and company. 
- Enters relevant information (complaints, solutions, arrangements) in ANVA system. 


KNOW-HOW, SKILLS & COMPETENCIES 
Completed Associate’s degree (MBO Administration), and relevant insurance certificates 
(Assurantiën B); 
2 years of experience in an Insurance/Claims position; 
Knowledgeable on relevant (traffic) laws and guidelines; 
Strong communication and interpersonal skills; 
Possesses high level of accuracy and attention to detail; 
Organizational and time management skills; 
Stress-resistant; 
Excellent customer service skills and a perfect ability to deal with difficult clients; 
Good working knowledge of Microsoft 365; 
Practical, analytical and problem-solving skills; 
Able to communicate effectively in English, Dutch, Spanish and Papiamento. 


Reactions 
Are you interested in this position? Please send your resume and motivation letter to 
hrm@boogaard.aw no later than June 17th, 2024. 

Polis a detene persona cu a 
agredi pareha 


Diadomingo 
anochi 
a 
drenta informe di un 
pelea entre pareha y no ta 
prome biaha cu e homber 
ta agredi e muher, mesora 
a dirigi patruya na e sitio. 


Na yegada di e patruya e 
homber a sconde y no kier 
a sali. Despues di basta 
papiamento polis a logra 
convence e agresor pa e sali y 
polis a logra deten’e. 


Polis y ambulance a bay Malmok pa un 
accidente cu herido 


Diadomingo 
anochi 
a 
drenta informe di un 
accidente cu hende herida 
na Malmok, mesora a 
dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata di 
un accidente unda e dama 
chauffeur di e Ford Fiesta a 
baha caminda na man drechi, 
subi e acera y a bay dal riba 2 


pilon di palo. 
E impacto tabata asina fuerte 
cu e airbag a deploy y a dal e 
chauffeur su cara. Na yegada 
di e ambulance nan a atende 
e victima na e sitio mes. 


Su amor pa su pareha ta grandi, 
Turista desespera pasobra 
el a perde vuelo y lo no mira 
su pareha pa e anochi ey 
mas! 


Diadomingo 
anochi 
a 
drenta informe di un tur- 
ista cu lo a bira desespera 
dor cu ela perde su vuelo 
y a cuminsa cana bay pia 
abao pabao riba Linear 
Park, mesora a dirigi pa- 
truyanan na e sitio. 


Airport tambe a saca e pickup 
di security y a bay cu e tata pa 


busca y convence e yiu pa e 
bolbe. E security cu e tata a 
logra topa e hoben banda di 
kazerne di bombero y a logra 
papia cune y el a subi den 
baki pa regresa airport, unda 
eynan lo tuma un taxi pa bay 
keda na un otro lugar pa pasa 
anochi y siguiente dia tuma 
un otro vuelo. 

Chauffeur a hala mucho na man drechi y a cay den greppel na Bubali 


Diadomingo 
anochi 
a 
drenta informe di un ac- 
cidente na Bubali, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Mazda Hatchback 
a hala demasiado na man 
drechi y a bay cay den e grep- 
pel. E dama a bira emocional 
pero polis a papia cune y el a 
calma. 


Afortunadamente 
ningun 
hende a resulta herida. 


Pariba di rotonde aeropuerto, polis a logra 
para Nissan March cu lo a dal palo di luz 
na Camacuri 


Dialuna madruga a dren- 
ta informe di cu tin un 
Nissan March ros binien- 
do di pariba lo a dal un 
palo di luz na Camacuri y 
a bira bay bek pariba, me- 
sora a dirigi patruyanan 
di Oranjestad como tam- 
be esun di Santa Cruz. 


Esun di Oranjestad no a haya 
nada pero esun di Santa Cruz 
si a logra para e March pa- 
riba di e rotonde aeropuerto. 
Afortunadamente 
ningun 
hende a resulta herida. 


Victima a haya no un pero 2 hinca banda di 
curason na Elleboogstraat 


Diamars merdia a dren- 
ta informe di un caso di 
hincamento na Elleboog- 
straat pero e victima mes a 
core pa su bida te na Ave- 
nida Alo Tromp, mesora 
a dirigi patruyanan na e 
sitio. 


Na yegada di e patruya na 
Avenida Alo Tromp polis a 
topa e victima cu sangramen- 


to banda robes di su pecho y 
tabata sangra polis a papia cu 
e victima kende tabata con- 
sciente y a bisa ken a propine 
hinca banda robes di su cu- 
rason. Polis a conseh’e pa e 
primi na e sitio di e herida pa 
evita sangramento. 


Na yegada di e ambulance 
nan a atende y a descubri cu 
no ta un hinca sino ta 2 y am- 


bos banda robes di su curason. 
Mesora nan a transporte pa 
hospital y polis a dirigi su 
mes na e sitio di e hecho esta 
den Elleboogstraat, eynan 
tanto recherche como tambe 
e investigadornan tecnico y 
forensico a inicia cu nan in- 
vestigacion. Polisnan mes a 
sali busca e sospechoso rond 
di e area pero no a encontra 
cune. Polis ta sigui investiga. 


Polis a haya holor di 
marihuana y a detene e 
chauffeur pa droga y arma 
blanco 


Dialuna madruga durante 
patruya banda di Servicio 
di Impuesto na Camacuri 
polis a haya holo di 
marihuana mesora a bay 
pa e Nissan March ey y 
a par’e lista den e auto y 


BINGO. 


A descubri droga y arma 
blanco den e auto. Eynan mes 
polis a detene e chauffeur y a 
confisca e arma y e droga. 

Resultado Sorteo 
Juni 05 


Cadena Alexander Lottery ta presenta resultado di weganan di suerte 


merdia 




2275 


FP 


9244 


Sorteo # 4287 


Sorteo # 1161 


Scorpio 


FP 


433 


Sorteo # 4287 


Sorteo # 2343 


3374 


0828 


Sorteo # 4287 


X2 


4218 
1160 


30 
Letter 
I 


0 
0 
2 


226 


0 


10 


132 


0 
0 
0 
0 
0 





02-10-11-13-29 


07-15-16-22-29 


6848 


Joker 


8047 
140.000,- 


x Jackpot 
x Match 4+ 


Proximo Jackpot 


X2 


444 


x Jackpot 


Sorteo # 8260 
Sorteo # 2498 


Sorteo # 2009 


3373 


6576 


Sorteo # 7304 


x Jackpot 


x Match 4 
x afl. 12,00 


FP 


9077 


Sorteo # 6063 


Sorteo # 993 


x afl. 500,00 


x afl.15,00 
x afl 50.00 


Capricornio 


Mega Ball 


Proximo Jackpot 


250.000,- 


x match 4 


Sorteo # 


Sorteo # 


x afl 8,00 
x Match 4 
3689 


X3 


Proximo Jackpot 


55.000,- 


Sorteo # 6493 


Afl. 350.000,- 


anochi 


diario 
Korsou 
super4 
flamingo 


1111 
9032 
7847 
9608 
5865 
0945 
super5 
8051 
3225 
9014 
- 
0507 


Celebracion di Misa Special diasabra mainta 
na Parokia Birgen di Fatima Dakota 


Reverendo Pastoor Jozef 
Pelc y Reverendo Mi- 
chael Nicolaas ta invita 
tur parokiano y pueblo di 
Aruba en general pa asisti 
diasabra 8 di juni Fiesta di 
Inmaculado Curason di 
Maria. 


Santo Sacrificio di Misa 
special pa 8’or di mainta 
cu Lauden y renobacion di 
Consagracion di miembro- 
nan di Comunidad Totus 
Tuus. Ta reza Santo Rosario 
pa 7’or y 15 am Santo Sacri- 
ficio di Misa pa 7or di anochi 


ta sigui manera custumber. 
Boso presencia ta altamente 
aprecia. 
O dushi Mama, hunto cu 
Bo, nos kier resa e himno di 
Bo Gloria, cu a brota for di 
fondo di Bo curason. 


Aruba One Happy Island Lions Club: 
Registra pa participa dia 
15 di juni 2024 den e prome 
Lions 5k Fun Run Walk 


Aruba One Happy Island 
Lions 
Club 
ta 
invita 
henter 
comunidad, 
un 
y tur, grandi, hoben y 
nos 
muchanan, 
como 
tambe nos deportistanan 
y esnan cu tin caminata y 
coremento como hobby 
pa cuminsa registra pa 
participa dia 15 di juni 
2024 pa e prome LIONS 5K 
FUN RUN WALK. Esaki 
ta un evento di Distrito 
35N, 
cual 
ta 
consisti 
di clubnan di Lions di 
Florida, Bahamas, Aruba, 
Bonaire y Corsou. 


E evento aki lo ta un dia 
di 
recreacion, 
fitness, 
conscientisacion, diberticion, 
union y amistad pa un y tur, 
famia, colega, deportistanan y 
tur esnan cu ta desea di pasa 
un rato agradabel y cana of 
core e 5 kilometer. 


Por participa individual of 
como grupo di maximo 10 
persona. Un invitacion tambe 
ta bay pa nos muchanan di 
scol, nos hobennan, persona 
cu limitacion pa participa den 
un evento sano, dibertido 
y deportivo. E evento aki 
ta priminti di lo no exigi 
ningun extra energia y extra 
preparacion 
pa 
participa, 
kiermen no tin mester tin 


un nivel di experencia den 
coremento 
of 
caminata. 
Regsitra y marke den boso 
calendario/agenda y no perde 
e oportunidad di participa 
den e fascinante evento aki. 
Por registra via e app, door di 
scan e Qr-Code of bishita e 
link https://5k.pro.aw/ y por 
haci pago online na Aruba 
Bank, Fundacion Aruba One 
Happy Island Lions Club 
6005880190, 
Specificacion 
“FRW2024 y nomber”. 


Lo tin premio pa individual 
y grupo. Cu bo participacion 
bo lo contribui pa e prome 
“Lions 5 K Fun Run Walk” 
resulta den un gran exito. 
E evento aki lo ta uno pa 
promove movecion sano y pa 
conscientisa nos comunidad 
riba e areanan global di Lions 
Club Internacional ta enfoca 
y tambe recauda fondo pa 
por sigui sirbi comunidad 
atrabes di proyectonan di 
servicio. Si bo ta desea di 
coopera como boluntario of 
mester di mas informacion 
por 
tuma 
contacto 
cu 
lions5kfunrunwalk@gmail. 
com of whatsapp 562-9129. 
Tambe por tuma contact cu 
miembronan di Aruba One 
Happy Island Lions Club of 
bishita nos Facebookpage. 

TA BUSCA 


alucas Windows and Doors 
ta busca 
Aluminium Fabricator 
por yama na Tel. 585 5510 


______________________________217841 


TA BUSCA 


auto Finishing Technique 
ta busca 
Bodyman 
Por yama Tel. 594 2957 


______________________________217845 


CLASIFICADO 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
San Lucas 
Tel. 584 5119 


McDonald ta perde bataya di derechonan 
den Union Europeo contra rival Irlandes 
Supermac 


(AP) 
- 
McDonald’s 
a 
perde un bataya tocante 
trademark den Union Eu- 
ropeo tocante e nomber 
Big Mac despues cu Cor- 
te Top di e union a tuma 
parti pa rival Irlandes 
Supermac den un bataya 
legal cu tin hopi tempo 
andando. 


Corte General di Union 
Europeo a bisa den su vere- 
dicto cu e gigante di cum- 
inda Mericano a fracasa den 
comproba cu e tabata usando 
e nomber Big Mac genuina- 
mente durante un periodo di 
5 ana pa hamburger di galiña, 
productonan di galiña of res- 
taurantnan. 


E Big Mac ta un hamburger 
cu ta crea di dos hamburger, 
keshi, lechuga, ciboyo, pick- 
les y e sauce Big Mac. El a ser 
inveita den 1968 pa un per- 
sona na Pennsylvania ken a 
pensa cu e compania tabatin 
mester di un producto cu ta 
atrae adultonan. 


E decision ta mas tocante e 
nomber di hamburger. E ta 
habri porta pa e expansion 
di Supermac den otro pais- 
nan den e Union Europeo. 
E bataya a cuminsa ora cu 
Supermac a aplica pa regis- 
tra su nomber di compania 
na Union Europeo mientras 
tabata cuminsando cu e plan 
di expansion. McDonald’s 
a apela esaki, bisando cu e 
consumidornan lo ta con- 
fundi pa motibo cu ya caba el 
a proteha e nomber Big Mac. 


Supermac a entrega un peti- 
cion na 2017 cu EU Intellec- 
tual Property Office pa retira 
McDonald su registracion 
Big Mac, bisando cu e com- 
pania Mericano no por com- 
proba cu el a usa e nomber 
pa cierto categorianan cu no 
ta specificamente relaciona 


cu e hamburger pa mas di 
5 ana. Esaki ta e bentana di 
tempo na Europa cu mester 
usa e nomber prome cu por 
kita esaki. 


Despues cu e regular parcial- 
mente a aproba Supermac su 
peticion, McDonald’s a apela 
na corte. 


“McDonald’s no a comproba 
cu e marca a ser poni den 
uso genuino” en conexion 
cu hamburgernan, cuminda 
traha pa productonan di gali- 
ña of restaurantnan operando 
y den drive through prepa- 
rando cuminda, corte a bisa, 
segun e resumen di su deci- 
sion. 


Pronostico di tempo 


Tempo: 
Awe tardi y awe nochi: par- 
cialmente nubia y general- 
mente seco 
Den marduga y mañan: par- 
cialmente nubia cu un awa- 
sero localmente 


Temperatura maximo 34 gra- 
do Celsius 
Temperatura minimo 28 gra- 
do Celsius 
Indice di calor (heat index) 
den y rond di oranan di mer- 
dia: 35 pa 40 grado Celsius 
uv index: 12 


Bahada di solo : 7:03pm 
subida di solo : 6:13am 


Biento: 
modera for di direccion oost- 
noordoost te oost zuidoost; 
forsa 3 te 4 (12 te 30km/ora, 
7 te 16 nudo). 
Durante di dia basta fuerte te 
posiblemente fuerte den raf- 
aga; forsa 5 te 6 (31 te 50km/ 
ora, 17 te 27 nudo) 


Situacion general di tempo: 
No ta spera cambionan gran- 
di den e tipo di weer cu tin 
awor aki. Weer lo keda por 
lo general seco. Di otro un 
banda, un ola tropical ta acer- 


cando area oost di Caribe y lo 
pasa den region local 
bay west den curso di laat awe 
pa diabierna. E sistema aki lo 
trece poco humedad den re- 
gion cu por haci e chancenan 
pa awasero mas grandi. 


Mas aleu por bisa cu stof di 
Sahara lo bolbe drenta area di 
Caribe den proximo 24 pa 36 
ora. Personanan cu tin alergia 
y problemanan respiratorio 
mester tene esaki na cuenta. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: modera cu ola- 
nan alrededor di 4 pa 5 pia. 


obituario a21 


Diahuebs 6 Juni 2024 


Mira con Dios a salba mi 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu inmenso tristesa 
den nos curason, nos ta 
anuncia fayecimento di 
nos ser stima: 


Guillermito Ismail 
Mihor conoci como 
‘Guillermo of Mito’ 
*29-05-1943 † 02 Juni 
2024 


Na nomber su: 


Mayornan: 
†Hussein (Joe Arabier) y †Angela (Lica) Ismail-Tromp 


Esposa stima: 
†Carmen Ismail-Cuba 


Yuinan: 
Jamil Ismail 
Charmin Ismail y Wilfred Figaroa 


Nietanan: 
Celine Ismail y Nathani† Geerman 
Carry-Anne Figaroa y Sachi†l Tromp 
Carolyne Figaroa 


Rumannan: 
† Alim y Carmen Ismail – Gomes y famia 
Guillermina (Mientje) y †Hendricus Tromp-Ismail y famia 
Nassib y Norma Ismail-Brete y famia 
Carmen y Luis Cano-Ismail y famia 


Suegro y Suegra: 
†Juan y Dominica Figaroa 
Stima manera yui: 
Monica y Cheo Hurtado-Jansen 


Swa y Cunanan: 
†Juan y † Ika Cuba y famia 
†Omaira (Maita) y † Ronald (Nate) Hernandez y famia 
Osvaldo (Vale) y Mirtha Cuba y famia 
Virma (Lola) Cuba y famia na Hulanda 
†Juvencio (Fen) Cuba y famia 
† Susana (Leta) y Andres Santiago-Cuba y famia na Venezuela 


Amistad nan di Cas: 
Dibisay y Faustino Contreras y famia. 


Su ex-ayudantenan: Annie Borrego y Mabel Geraldo 


Sobrino y sobrinanan, primo y primanan, comer y 
compernan, ihanan, amigonan, bisinjanan, conocirnan, ex- 
coleganan di Antilliaanse Handel Maatschappij (ANTIL) y 
WEMA, su ayudantenan y compañeronan di Fundacion Cas 
di Mi Chepa. 


Demas famia: 
Ismail, Cuba, Figaroa, Geerman, Tromp, Farro, Hurtado- 
Jansen, Gomes, Brete, Cano, Steenhuisen, Frigerio, Wouters, 
Hernandez, Santiago, Thiel, Oduber, Erasmus, Semeleer, 
Solognier, Croes, Ras, Valdez y demas famia na Venezuela, 
Brazil y Hulanda. 


Ta invita tur famia, amigo y bisinjanan pa compañanos na e 
acto di condolencia cu lo tuma lugar na Royal Funeral Home 
Diahuebs Juni 06, 2024 cuminsando di 7:00 pm pa 9:00 pm. 


Acto di entierro lo tuma lugar Diabierna, Juni 07, 2024 na 
Misa Santa Anna na Noord, cuminsando di 9:00 am pa 11:00 
am. pa despues sali pa santana Catolico na Noord. 


Disculpa nos si den nos tristesa nos por a lubida di menciona 
un of otro famia. 
Nos ta lamenta cu despues di entierro no ta ricibi bishita di 
condolencia na cas. 


“Amor y fieldad ta topa, husticia y paz ta brasa otro; 
Fieldad ta brota for di tera y husticia ta baha for di cielo. 
Husticia lo bai dilanti y paz lo sigui den su paso.” 
Ps. 85:10,11,13 


Cu inmenso tristesa 
na nos curason, 
pero conforme cu 
boluntad di Dios, 
nos ta participa 
fayecimento di: 


Mario Rudolf 
Danies 
Mihor conoci 
como “Dodo of 
Dodois” 
*08-10-1957 - †03- 
06-2024 


Mayornan: †Emilia Danies & † Mario Jacobo Danies 
Unico yiu: Jennyline Dinella Danies 
Stima manera yiu: Sendley Danies 
Errol Barry y famia 
Nietonan stima: Jeynuel Rudwaine Danies 
Jeurión Eriq-zion Danies 
Mama di su yiu: 
†Wina Jenny Tromp 
Rumannan: 
Carmen “ Carmensita of Canchita” Danies 
Jessy Danies y famia 
†Maritza y Franklin Franken-Danies 
Mevelin “Mevi” y Benjamin “Bencho” Dijkhoff-Danies 
Mario “Juni” y Glenda Danies-Danje 
Shanila “Dela” y Johnny Boekhoudt-Danies 
Harold “Picho” y Dorinda Danies-Franken 
Tanta y omonan: 
Vda. Leoncita “Pepe Chia” Donata-Danies 
†Pedro Danies y famia 
† Nemencio Danies y Pina Danies y famia 
†Gregorio Danies y Lila Danies y famia 
†Simon Danies y Isabela Danies y famia 
†Arturo Danies y famia 
†Petra Danies y famia 
†Daniel Danies y famia 
Sobrino y sobrinanan: 
Sendley Danies 
Jorge y Shailing Dijkhoff-Jacobs 
Jamiro Dijkhoff y Estefany Espinel y yiunan 
Jennifer Dijkhoff y yiunan 
Edward Franken y Genesis Zievinger 
Sigwald Franken y Kimberly Hernandez y yiu 
Jermaine y Mario Tromp-Boekhoudt 
Sobre sobrino y sobre sobrina nan 
Madrina: 
†Juanita Martis 
Comer y Comper: 
Lucy Mac Jannet 
Tirso Tromp 
Ayudantenan di cas: 
Beta Burke-Arends y famia 
Jose Dirksz 
Bon bisiñanan 
Ex Casa: Beatriz Pulgarin (Colombia) 
Amigo manera ruman: Pedro Everon y famia 
Demas amigonan: 
DOW Completo muy especial su coleganan di departamento di 
BKW, Centro Kibrahacha 60+, Aruba Muscle Car Club, Barnol 
Racing, TLB, Dr. Ross Racing, Rosel Garage, Mustang Club. 


Primo y primanan y demas famia: 
Danies, Webb, Dijkhoff, Boekhoudt, Tromp, Brete, Croes, Jacobs, 
Danje, Donata, Franken, Rodriguez, Martis, Eduwardo, Gei, Helder, 
Schaarbay, Richardson, Quandus, Luydens, Willems, Bernardus, 
Espinel, Peterson, Bolag, Zievinger, Hernandez, Pulgarin, Casuela 
y Arcaya 


Ta invita pa acto di despedida cual lo tuma lugar na Aurora Funeral 
Home dialuna 10 di juni 2024 di 1’or pa 4’or di atardi. Cremacion lo 
tuma lugar despues. 


Nos disculpa si den nos tristesa nos por a lubida algun famia of 
conocir. 


Despues di despedia nos no por ricibi bishita di condolencia na cas. 


Preferibel bini bisti na colornan alegre. 
Enbes di flor of krans lo tin un box disponibel pa Koningin 
Wilhelmina Kankerfonds. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu honda pena y dolor 
na nos curason pero 
conforme cu boluntad 
di Dios nos ta anuncia 
fayecimento di nos 
Tata, Ruman y Omo 


Hosé Francisco 
Figaroa 
Mihor conoci como: 
“Jossy” 
*05-03-1951 - †29- 
05-2024 


Mayornan: 
†Aloysius y †Juanita Figaroa 
Esposa: 
†Casandra (Sandra) Figaroa-Pietersz 


Na nomber di su: 
Yiu: 
Hosé 
Francisco 
(Joselito) 
Figaroa y Yulaika (Julie) Cristina y famia 


Suegro (a): 
†Eddy Henry (Dijs) y †Rosa 
Angelica (Chichi) Pietersz-Croes 


Rumannan: 
Theresita Figaroa 
Vda. Filomena Wever-Figaroa y †Luwi Wever 
†Bernadeta Figaroa 


†Maria y †Antonio Marin- 
Figaroa 


Swanan: 
†Errol y †Silvia Pietersz-Dirksz y famia 
†Edsel y Elly Pietersz-Vrolijk y famia 
Marlon y Rosalina Pietersz-Farro y famia 


Omo: 
Urbano Figaroa y Lelia y famia 


Iha: 
Romar Dijkhoff 
Amiga di cas: 
Astrid Colina y famia 


Sobrino(a)nan: 
Shirley Giel y famia, Mildred Giel y 
Maricella Dijkhoff y famia, †Roland (Paul) Giel y famia, 
Robert Wever y famia, Angelique Wever y famia, Soraida 
Wever, Omar Maldonado y famia, Omayra Maldonado y 
famia 


Primo y primanan, comer y compernan, Pastoornan; Pastoor 
Santiago, Pastoor Daniel, Pastoor Jan, Pastoor Toti, amigo y 
amiganan di Parokia, colaboradornan di Kapel di Alto Vista, 
coperadornan Ministro de Eucaristia di Paroka Santa Anna 
na Noord, ex-coleganan di LAGO, Holiday Inn, Divi Divi 
Tamarijn, Divi Resorts y Do It Center 


Ayudante na cas: Lisbeth Reyes y Jarmilia (Chichie) 
Flanegin 


Famia: Figaroa, Pietersz, Croes, Giel, Wever, Dijkhoff, 
Maldonado, Roga, Semeleer, Gei, Thiel, Kelly, Tromp, 
Dirksz, Vrolijk, Farro, de Cuba, Franken, Curret, Daal 


Oportunidad pa condolencia: Aurora Funeral Home, 
diahuebs 6 di juni 2024 di 7:00 pa 9:00 pm 


Ta invita pa e acto di entiero cu lo tuma lugar diabierna 7 di 
juni 2024 na misa Santa Anna di 2:00 pa 4:00 pm, despues lo 
sali pa Santana catolico na Noord. Ta pasa Kapel di Alto Vista 
y cas prome cu bay misa. 


Enbes di flor of krans lo tin un box disponibel den misa pa 
por hasi un donacion pa cu gastonan di entiero di Hosé. 


Nos ta lamenta cu despues di entiero nos no por ricibi bishita 
di condolencia na cas. 


SERVICIO 
A22 


Diahuebs 6 Juni 2024 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso dolor na nos curason, nos ta anuncia 
fayecimento inespera di: 


Jarick Patrick Steven Farro 
*17 oktober 1992 †24 mei 2024 


Acto di entiero lo wordo anuncia 
despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta 
anuncia fayecimento di nos ser 
stima: 


John R. Samson 
Mihor conoci como:” Papa John” 
*29-02-1952 †03-06-2024 


Acto di despedida lo wordo anuncia despues. 


The Lord is my sheppherd, 
I shall not want. 
Psalm 23. 


With deep sorrow we announce the passing of our beloved 


Charles Henricus Dossett 
better known as “Charlie” or 
“Reds”. 
*31-12-1945 
†03-06-2024. 


Let to mourn his loss are his: 
Wife: 
C e c i l i a 
Dossett Nicholas 
Stepson (Son): 
Anthony &(wife) Rosa 
Houtman. 


Sisters: 
Ruby Dossett, Aruba 
Autica Dossett, Holl (deceased) 
Angela de Moor, Holl Dossett (deceased) 
Altagracia Petro Gordon, Aruba (deceased 


Nephews: 
Egbert Gordon and fam, 
holland 
Marco Donato, Aruba 


Nieces: 
Laurie Hilman, Aruba 
Shirley Hilman, Aruba 


Cousins: 
Pansy Gordon, Aruba 
Karen Gordon, Aruba 
Felecita Euson, Aruba 
Elsa Richardson, St. Maarten 


Brother-in-Law: 
Samuel Blyden 


Nieces, Nephews, family, and friends too many to mention. 
Dossett, Petro, Blyden, Hilman, Bennett, Gordon, Jackson, Euson, 
Maduro, Jaime, Gumbs, Granger, Thomas, Hassell, Richardson. 
Funeral will be held on Friday June 7th, 2024, at the Pray Funeral 
Home and crematory in San Nicolaas from 2 pm until 4 pm and from 
there the internment at the central Cemetery in Sabana Basora. 


obituario/servicio a23 


Diahuebs 6 Juni 2024 


Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos 
curason, pero conforme cu 
Dios su boluntad, 
nos ta anuncia fayecimento 
di nos ser stima: 


Orlando Erwin Quandus 
Nomber di cariño: “Kous” 
*14-06-1961 – †31-05-2024 


Na nomber di su: 
Esposa: 
Mercedes Quandus-Koolman 
Yiu: 
Chris Esteban Tromp 
Manera yiu: 
Geoffrey Geerman y Janneke Steinmann 
y yiu 
Jourain Geerman y Richard Arends y yiunan 
Nieto y nietanan 
Mayornan: 
†Celestino y †Ana Bartola Quandus- 
Gavidia 
Rumannan: 
†Robert (Robby) Quandus, Angelina y 
famia 
†Ronald (Roche) Quandus y Ciria Lozada y famia 
Richard (Chacha) Quandus y Selma Martin 
Roland (Roy) Quandus 
Sobrino y sobrinanan na Aruba y Hulanda 
Swa y cuñanan: 
Rosario Rasmijn y Rosenda Croes y famia 
Mirto y Miriam Koolman-Kock y famia 
Ellen y Fernando Tromp-Koolman y famia 
Mariela y Eddy Gietel-Koolman y famia 
Efi y Esther Koolman-Dometilia y famia 
Tanta y omonan: †Francisco Quandus y famia 
†Teresita Quandus y famia 
Edita Quandus y famia 
†Alejandrina Quandus y famia 
†Pascual Quandus y famia 
Nanita y †Dominico Tromp y famia 
Thomas y Ina Quandus y famia 
Paulita Quandus y famia 
†Emilia Quandus y famia 
Jerry Chai (Tun Sang) y famia 
†Maria y †Simon Tromp y famia 
†Elba y †Hans Kohler y famia 
†Antonio y Amelia Gavidia y famia 
Benancio Gavidia 
†Jacobo y Anja Gavidia y famia 


Primo y primanan y demas famia 


Amigonan: Bebe Boekhoudt, Hubert Tromp, Sandra Kelly, Jose 
Irausquin 
Amigo mane ruman: Richard Kelly 


Danki special na; Koningin Wilhelmina Kanker Fonds, Lili Prince, Lola 
Geerman, Jose Dirksz, Theo Zievinger, Grupo di oracionnan y Grupo 
di oracion; Life House, FSTT 
Ex-coleganan di Setar N.V. 


Nos disculpa si nos por a lubida di menciona un of otro famia of conocir. 


Oportunidad pa condolencia: Aurora Funeral Home, diabierna 7 di juni 
2024 di 7:00 pa 9:00 pm 


Ta invita pa e acto di despedida cu lo tuma lugar diasabra 8 di juni 2024 
di 2:00 pa 4:00 pm. Cremacion lo tuma lugar den seno di famia. 


Despues di entiero nos no por ricibi bisshita di condolencia na cas. 


Enbes di flor of krans lo tin un box pa un donacion na Koningin 
Wilhelmina Kanker Fonds. 


Fundacion Bernadina Growel-Kock ta 
informa: 


Fundacion 
Bernadina 
Growell-Kock ta invita 
tur musico y agrupacion 
musical cu ta desea di 
participa na nos festival 
di canto e aña aki pa pasa 
inscribi diahuebs awor dia 
6 di juni 2024 na Cas di di- 
funto Bernadina na Brazil 
43. E orario lo ta di 7-9or. 
pm. 


E festival cu lo tuma lugar dia 
3 di augustus tin como meta 
pa recauda fondo. 


Nos organisacion ta existi ya 
caba desde maart 2011. 
Nos a inicia cu nos actividad- 
nan cu e siguiente metanan: 
*duna reconocimento na e 
labor y logronan di nos in- 
olvidable Mama di Cultura, 
sra. Bernadina Growell-Kock 


q.e.p.d., 
*documenta y conserva su 
pertenencianan y 
*conscientisa nos pueblo di e 
balor di nos mama di cultura 
y di cultura en general. 
Entretanto nos a organisa 
diferente festival di cancion. 
Nos ta participa na e paradan- 
an cultural y di luz den bario 
di Brazil. Nos a coloca un 


relieve na Paseo Herencia di 
mama di cultura y hunto cu 
Centro di Bario Brazil a or- 
ganisa dos Parada Cultural 
riba caminda grandi dilanti 
nos Hotelnan. Nos a drecha 
cas di e difunto y na aña 2019 
nos a publica un buki con- 
memorativo dedica na Mama 
di Cultura. Ademas nos a 
registra un cantidad di can- 
cion di e difunto. 


Fundacion Bernadina Grow- 
ell-Kock tin mas proyecto pa 
futuro y pa es motibo aki nos 
ta cu organisa actividadnan 
pa por haya sosten financiero. 
Nos ta spera cu nos musi- 
conan y agrupacionnan por 
pasa inscribi diahuebs awor 
pa haci e festival un exito. 


Minister Geoffrey Wever: 
Luna di juni dedica na limpiesa den nos 
centro di ciudad 


Durante e luna di juni, 
lo dedica atencion na 
limpiesa di Caya Betico 
Croes 
den 
Oranjestad. 
Durante 
e 
luna 
aki 
Minister Geoffrey Wever a 
pone fondonan disponibel 
pa 
tene 
un 
limpiesa 
completo di Caya Grandi 
te na haltura di Plaza 
Habibe. 


“Pa ya un tempo caba mi 
tabata ricibi kehonan di e 
estado di limpiesa den nos 
centro di ciudad y mi tambe 
ta consciente di esaki.” Awo, 
Caya Grandi a yega na beurt. 
Lo ta haciendo limpiesa di 
Caya Betico Croes, haciendo 
mantencion 
ariba 
tur 
e 
matanan den Caya Grandi y 
alabes lo cuminsa reemplasa 
e 50 barinan di sushi cu 
barinan nobo cu dobel e 
capacidad. Tur e esfuersonan 
aki ta pa yuda mantene nos 
ciudad mas limpi. 


For di 2021, aunke cu 
fondo limita, ta trahando pa 
haci Oranjestad un ciudad 
mas atractivo y vibrante. 
Fase 1 di e revitalisacion 
di 
Columbusstraat 
y 
Wilhelminastraat a keda cla 
den 2023 y recientemente a 
finalisa Fase 2 di e area aki. Un 
parti importante pa revitalisa 
e area di Wilhelminastraat 
tambe 
ta 
e 
restauracion 
di e edificio iconico den 
nos ciudad, manera Cas 
Veneranda. Aruba Fair Trade 


Authority (AFTA), cual a 
wordo establece e aña aki, 
tambe ta ubica den un otro 
edificio iconico den centro 
di ciudad, den Oranjestraat, 
y asina sigui duna balor y 
bida bek den nos centro di 
ciudad. “Tur esaki ta parti 
di 
un 
strategia 
holistico 
cu nos a compromete na 
cuminsamento di e periodo di 


gobernacion”, e mandatario a 
menciona. 


“Mi ta invita tur habitantenan 
y bishitantenan pa tuma parti 
den e proceso di limpiesa y 
yuda mantene nos ciudad 
limpi. Cu bo sosten y 
colaboracion, nos ta sigui 
traha pa un Oranjestad mas 
limpi, atractivo y bunita.” 


internacional 
a24 

Agencianan di Nacionnan Uni: 
1 miyon na Gaza por exepreicna nivel mas halto di hambruna 
den mita di juli 


(AP) - Agencianan di Na- 
cionnan Uni a adverti di- 
aranson cu mas di 1 mi- 
yon Palestino na Gaza 
por experiencia en nivel 
mas halto di hambruna pa 
mita di proximo luna si e 
hostilidadnan sigui. 


World Food Program y Ag- 
riculture Organization a bisa 
den un rapport hunto cu e 
hamber ta empeorando a cau- 
sa di restriccion fuerte riba ac- 
ceso humanitario y e collapse 
di e sistema di cuminda local 
den e guera di casi 8 luna caba 
entre Israe ly Hamas. 


Nan ta bisa cu e situacion ta 
permanece precario na Gaza, 
cual a ser rondona pa trupan- 
an di Israel pa lunanan caba. 
Israel recientemente a habri 
caminda den parti nort pero 
solamente por facilita truck- 
nan den decena cada dia pa 
centenares di miles di per- 
sona. 


Israel su entrada na Rafah 
a stroba e operacionnan di 
ayudo den e parti Sur. Egipto 
a nenga di habri su frontera 
Rafah cu Gaza mirando cu e 
forsanan Israelito a confisca 
e banda di Gaza casi un luna 
pasa, cual ta haci cu e ayudo 
mester pasa door di Israel su 
Kerem Shalom cu ta alred- 
edor. 


E ehercito di Israel ta bisa cu 
nan a permiti centenares di 
truck drenta via Kerem Sha- 


lom den simannan recien, 
sinembargo Nacionnan Uni 
hopi biaha no por yegan a e 
ayudo a causa di situacionnan 
di seguridad. E distribucion 
na Gaza tambe ta stroba pa e 
peleanan andando, e kiebre di 
ley y ordo ademas di otro re- 
striccionnan Israelita. 


Integrated 
Food 
Security 
Phase Classfication, e auto- 
ridad mundial den determina 
crisis di hamber a bisa den 
maart cu alrededor di 667,000 


persona na Gaza tabata exper- 
enciando hamber di phase 5, 
e nivel mas halto cu ta ekiva- 
lente na muri di hamber. 


E dos agencianan a bisa den 
nan rapport diaranson cu e 
cifra aki lo aumenta na mas di 
1 miyon of casi mita di Gaza 
su poblacion total di 2.3 mi- 
yon, pa mita di proximo luna. 


“Den e ausencia di un paro 
di e hostilidadnan y un ac- 
ceso aumenta, e impacto 
riba mortalidad y e bida di 
Palestinonan awo, y di gen- 
eracionnan den futuro, lo au- 
menta cu cada dia te hasta si 
evita hambruna den termino 
cercano,” el a bisa. 


Riba diamars un grupo separa 
di expertonan a bisa cu ta po- 
sibel cu e hambruna ta na ca- 
minda na parti Nort di Gaza 
sinembargo e guera y restric- 
cionnan na acceso humani- 
tario a impedi e coleccion di 
data pa por comproba esaki. 
“E ta posibel, no probabel,” 


e grupo conoci como Fam- 
ine Early Warning Systems 
Network (FEWS NET) a co- 
menta tocante e situacion na 
Gaza. 


Luna pasa, e hefe di World 
Food Program, Cindy Mc- 
Cain, a bisa cu parti Nort 
di Gaza ya caba a drenta un 
“crisis di hamber completo,” 
sinembargo expertonan na 
e agencia di Nacionnan Uni 
a bisa cu e ta expresando su 
opinion personal. 


Un area ta considera di ta den 
hambruna completo ora cu 
3 cos sosode: 20 porciento 
di e viviendanan tin un falta 
extremo di cuminda, of ta 
esencialmante muriendo di 
hamber; por lo menos 30 
porciento di e muchanan ta 
sufri di mal nutricion agudo, 
nificando cu nan ta demasi- 
ado flaco pa nan haltura; 2 
adulto of 4 mucha pa cada 
10,000 persona ta muriendo 
diariamente a causa di ham- 
ber y su complicacionnan. 


